Ovih osam zahtjeva su rudari postavili pred Novalićevu vladu – BH PORTAL\nOvih osam zahtjeva su rudari postavili pred Novalićevu vladu\nRudari koji od jučer protestuju pred zgradom Vlade FBiH u Sarajevu proveli su noć na otvorenom i danas, kako kažu, nastavljaju proteste istrajavajući u svojim zahtjevima.\nRudarima sedam rudnika u Federaciji BiH koji su dio koncerna Elektroprivreda BiH tokom noći građani Sarajeva su donosili deke i hranu. Ponovo su pozvali sve radnike i građane da im pruže podršku i pridruže im se u ulici Hamdije Čemerlića.\nOva ulica i danas je blokirana, a MUP-a Kantona Sarajevo jučer je objavio da oni neće ići u deblokadu.\nVlada je sinoć formirala pregovarački tim za razgovore sa predstavnicima rudara, ali rudari su odbili pregovore ističući da o svojim zahtjevima ne namjeravaju pregovarati.\nOvo je osam zahtjeva rudara:\n– Donošenje plana i programa uvezivanja radnog staža radnicima u Rudnicima uglja u sastavu Koncerna JP „Elektroprivreda BiH“ d.d. Sarajevo,\n– Kontrola metodologije i načina utvrđivanja kalorične vrijednosti uglja koji se isporučuje iz Rudnika uglja u sastavu Koncerna prema JP „Elektroprivreda BiH“ d.d. Sarajevo,\n– Stavljanje van snage jednostrane odluke poslodavca u rudnicima uglja u sastavu Koncerna o primjeni novog Pravilnika o radu i Pravilnika o radnom učinku,\n– Poštivanje odredbi Kolektivnog ugovora o pravima i obavezama poslodavaca i radnika u oblasti rudarstva u Federaciji BiH,\n– Potpuna realizacija Sporazuma koji je potpisan od strane Samostalnog sindikata radnika rudnika Federacije BiH i JP „Elektroprivreda BiH“ d.d. Sarajevo 19. maja 2021. godine,\n– Smjena g-dina Admira Andelije, generalnog direktora JP „Elektroprivreda BiH“ d.d. Sarajevo,\n– Smjena direktora Rudnika uglja u sastavu Koncerna koji su jednostranom odlukom poslodavca po nalogu iz JP „Elektroprivreda BiH“ d.d. Sarajevo stavili u primjenu novi Pravilnik o radu i Pravilnik o radnom učinku,\n– Utvrđivanje minimalne plate u oblasti rudarstva u Federaciji BiH u visini od 1.000,00 KM.\nSRAMOTNO: SDA-ovi internet jurišnici se iz toplih domova ismijavaju sa rudarima!\nČlanovi benda Dubioza kolektiv pridružili se protestima rudara


SET IZMENJENIH PORESKIH PROPISA: Lica koja započinju obavljanje sopstvene delatnosti dobiće dodatni podsticaj, jer će biti oslobođeni plaćanja poreza na zarade i doprinosa za obavezno socijalno osiguranje u godini osnivanja preduzeća i u narednoj godini. Ta novina odnosi se na zaradu osnivača preduzetničke radnje i zarade do devet novozaposlenih osoba, koje takođe moraju da budu tek svršeni srednjoškolci, studenti ili osobe sa evidencije NSZ\nNarodna skupština Republike Srbije usvojila je, 14. decembra 2017. godine, set poreskih zakona koji će omogućiti bolje poslovno okruženje, manje namete za privredu i bolje uslove za veće zapošljavanje, saopštila je Vlada Republike Srbije.\nNa taj način Vlada Republike Srbije nastaviće da radi na stvaranju dinamične i konkurentne privrede daljim jačanjem i razvojem sektora malih i srednjih preduzeća.\nUvođenje podsticaja za početnike u poslovanju ključna je novina i jedna od najvažnijih mera Nacionalnog programa za suzbijanje sive ekonomije.\nOna se odnosi na osobe koje su u prethodnih godinu dana završile srednju školu, fakultet, ili su, kao nezaposleni, duže od šest meseci na evidenciji Nacionalne službe za zapošljavanje.\nPrema rešenju koje je izradila radna grupa Ministarstva finansija, Poreske uprave i NALED-a, ta novina odnosi se na zaradu osnivača preduzetničke radnje i zarade do devet novozaposlenih osoba, koje takođe moraju da budu tek svršeni srednjoškolci, studenti ili osobe sa evidencije NSZ.\nPrimena mere počinje u oktobru 2018. godine i važiće za preduzetnike u režimu isplate lične zarade.\nU nastavku borbe za smanjenje nezaposlenosti olakšice za zapošljavanje novih radnika ostaće na snazi do kraja 2019. godine i to tako što će preduzetnici imati pravo na povraćaj plaćenog poreza i doprinosa od 65 do 75 odsto.\nUsvojen je i Zakon o izmenama i dopunama Zakona o rokovima izmirenja novčanih obaveza u komercijalnim transakcijama ("Sl. glasnik RS", br. 113/2017), što će omogućiti veću finansijsku disciplinu, transparentnost i uspešnije planiranje i upravljanje likvidnim sredstvima, kako kod privrednih subjekata, tako i u javnom sektoru.\nZarad daljeg rasterećenja poslovanja izmenama Zakona o porezu na dohodak precizirano je da neoporezivi deo zarade radnika umesto dosadašnjih 11.790 dinara od 1. januara 2018. godine bude povećan za više od 3.000 dinara, na 15.000 dinara.\nNajveći efekat te izmene odraziće se na oko 350.000 radnika u Srbiji koji primaju minimalnu zaradu.\nNa taj način Vlada Republike Srbije stvara prostor za novo zapošljavanje u privatnom sektoru, sa namerom da bude pravi motor razvoja srpske privrede.


JUNKER: Stvarno sam impresioniran napretkom Crne Gore – Volim Podgoricu\nPočetna/NOVOSTI/Politika/JUNKER: Stvarno sam impresioniran napretkom Crne Gore\nJUNKER: Stvarno sam impresioniran napretkom Crne Gore\nAdmin Send an email 18. Aprila 2015.\nPredsjednik Evropske komisije Žan Klod Junker je zaista impresioniran napretkom koji je ostvarila Crna Gora u pregovorima o pristupanju, saopšteno je Vikend novinama iz njegovog kabineta.\nIz sjedišta EK-a u Briselu rečeno je da se Junker prvi put nakon što je postao predsjednik EK sastao sa premijerom Milom Đukanovićem i da je na sastanku razgovarano o procesu pristupanja.\n“Predsjednik Junker je bio impresioniran napretkom Crne Gore u pregovorima o pristupanju. On je takođe naglasio da će opipljivi rezultati, posebno u oblasti pravosuđa, biti od suštinskog značaja za dalji napredak Crne Gore na putu ka EU”, saopšteno je iz Junkerovog kabineta.\nNapominje se da je Junker podsjetio premijera Đukanovića na to da su pravna sigurnost i efikasan pravosudni sistem neophodni ne samo u kontekstu pristupanja EU, već i kao preduslov za privlačenje investicija, poboljšanje konkurentnosti i stimulisanje rasta i radnih mjesta.\nTakođe je bilo razgovara o slobodi štampe, podsjećaju iz Junkerovog kabineta, navodeći da je prvi čovjek EK pozdravio nedavne napore za rješavanje otvorenih slučajeva nasilja nad novinarima, ali i pozvao premijera Đukanovića da obezbijedi završetak ovih istraga i nastavi dijalog sa EK i Savjetom Evrope.\nSKANDAL: Pinkova "zvezdica" 14-godišnji Mateja žrtva nasilja na internetu\nFeng šui: 6 boja koje donose pozitivnu energiju i bogatstvo u dom!


Sudar putničkog i teretnog vozila na Pupinovom mostu - www.lobi-info.rs\nMarija K. 24. februara 2020., 15:46 4.8k Views\nKko saznajemo od naših sugrađana, oko 15.00 časova došlo je do saobraćajne nesreće na Pupinovom mostu u smeru ka levoj obali, tačnije Borči.\nU ovom udesu učestvovala su dva vozila, i to jedno putničko vozilo i drugo, teretno vozilo marke Iveco za koje se po oznakama pretpostavlja da je vozilo Beograd puta.\nPrema trenutnim informacijama, policija je već izašla na mesto nesreće i već se radi na uklanjanju vozila kako bi se saobraćaj nadalje odvijao nesmetano.\nNismo uspeli u Hitnoj pomoći da potvrdimo da li je bilo povređenih u ovoj saobraćajnoj nesreći.\nZa sada saobraćaj se na ovoj deonici odvija bez većih zastoja.\nPrethodna objava Sugrađanka godinama čeka da joj bahati investitor završi stan u Borči, koji je platila\nSledeća objava Danas zbog radove bez struje deo naselja Borča


"NIJEDAN CILJ NIJE BITNIJI OD ZDRAVLJA" Crnadak poručio da će PDP poštovati SVE PREPORUKE - Srpskainfo\nGlavni izborni štab PDP zatražio od svih gradskih i opštinskih odbora PDP da se, u preostalih 25 dana kampanje, svi kontakti sa biračima održavaju strogo vodeći računa o zdravlju građana i svim zdravstvenim preporukama po pitanju zaštite od virusa korona.\nPoručio je ovo šef Glavnog izbornog štaba PDP, Igor Crnadak, dodajući da „nijedan izborni cilj ne može biti važniji od zdravlja i života građana“.\n– PDP je u potpunosti zadovoljan sprovedenim aktivnostima i načinom sprovođenja istih u prvih pet dana kampanje, dok su dvije glavne karakteristike dosadašnjeg dijela kampanje bile raspad koalicije SNSD-DNS i uporno kršenje zdravstvenih propisa od strane SNSD – poručio je Crnadak, saopšteno je iz PDP.\nOn se osvrnuo i na današnji događaj iz Višegrada.\n– Današnje ponašanje predsjednika SNSD direktno je u suprotnosti i sa jutrošnjim polusatnim nastupom Igora Radojičića, potpredsjednika SNSD i dosadašnjeg gradonačelnika Banjaluke, u kojem je govorio o ozbiljnosti situacije sa koronom, potrebi pridržavanja svih preporuka i obavezi da se zdravlje građana stavi ispred stranačkih interesa – kaže Crnadak.\nDodajući da funkcioneri ovakvin nastupima direktno dovode ljude u opasnost širom Republike Srpske.\nPolitika Igor CrnadakkampanjaKoronalokalni izbori 2020PDP


U Srbiji svaka druga osoba naoružana- u BiH pištolj "na crno"-50 evra! -\nU Srbiji svaka druga osoba naoružana- u BiH pištolj „na crno“-50 evra!\n„Washington Post“ izneo je podatak da je oko tri miliona komada oružja u Srbiji u privatnim rukama. Sa druge strane,tokom 2020. godine nadležne policijske uprave na području Kantona Sarajevo, u skladu sa zakonom, izdale 1.293 odobrenja za nabavku i držanje oružja\nNa crnom tržištu u Bosni i Hercegovini za svega 100 maraka (50 evra) može se kupiti pištolj. Nešto više novca na asfaltu se daje za automatsku pušku, popularni „kalašnjikov“. Ručne bombe su najjeftinije i mogu se nabaviti u protivrednosti neke ozbiljnije petarde! Prema podacima međunarodnih organizacija, u BIH nalazi se između 750.000 i milion komada oružja. S druge strane, policijske agencije ne žele licitirati brojkama.\n-Kada govorimo o nelegalnom naoružanju, glavni razlog crnih brojki svakako je nesretni rat, iza kojeg je ostala gomila naoružanja. Tako i ne čudi što su Srbi već godinama među prvima po broju komada oružja. „Washington Post“ pre tri godine izneo je zanimljiv podatak da se u privatnim rukama u Srbiji nalazi više od tri miliona komada oružja, što znači da je prosečno svaka druga osoba naoružana!- piše ovaj list.\nBosna i Hercegovina je među top deset država u svetu prema broju streljačkog naoružanja koje poseduje stanovništvo, podaci su to koji se navode u izveštaju nevladine organizacije iz Ženeve “Small Arms Survey”. Procene analitičara iz ove organizacije ukazuju na to da u BIH na 100 stanovnika dođe 31,2 komada naoružanja.\n– Od toga 1.282 dozvole izdate su fizičkim, a 11 pravnim licima. U istom periodu odbijeno je 35 zahteva – rekli su za Avaz iz Ministarstva unutrašnjih poslova Kantona Sarajevo.\nKako saznaje Avaz, u legalnim trgovinama oružjem, osim lovačke municije i pušaka, najveća je potražnja za pištoljima. U posednje vreme hit su startni pištolji, koji ne ispaljuju bojevu municiju. Spomenuti pištolj, prema tumačenju zakona, ne spada pod oružje te ga svaka punoletna osoba može kupiti.


Odluka za zelenim stolom: FK Sarajevo prvak, NK Čelik u niži rang takmičenja - Intelektualno\nTakmičarska komisija NS/FS BiH, na sjednici održanoj jučer u Sarajevu, donijela je zaključak o završetku svih takmičenja za sezonu 2019/20., jer "ne postoje uslovi za nastavak takmičenja u okviru Premijer lige i KUP-a BiH na teritoriji cijele države", a sve zbog odluke kriznog štaba RS-a.\nTakmičarska komisija NS/FS BiH, na sjednici održanoj jučer u Sarajevu, donijela je zaključak o završetku svih takmičenja za sezonu 2019/20., jer “ne postoje uslovi za nastavak takmičenja u okviru Premijer lige i KUP-a BiH na teritoriji cijele države”, a sve zbog odluke kriznog štaba RS-a.\nDonesena je odluka da je FK Sarajevo novi prvak, a da ligu kao dva posljednjeplasirana tima napuštaju NK Čelik i FK Zvijezda 09, čiji predsjednik Boris Stanišić planira tužbu prema Nogometnom savezu BiH. U Premijer ligi će naredne sezone tako igrati FK Olimpik i FK Krupa.\nKada je u pitanju izlazak na evropsku scenu, plasman su osigurali drugoplasirani Željezničar, trećeplasirani Zrinjski i četvrtoplasirani Borac.\nOvu odluku je potvrdio i Izvršni odbor Nogometnog saveza Bosne i Hercegovine. Nova sezona Premijer lige BiH počet će 1. i 2. augusta.\nTags: COVID-19Fk SarajevoPremijer liga BiH


Slobodan Šnajder tokom januara gost Kuće za pisce\nGost Kuće za pisce tokom januara biće istaknuti dramski pisac, publicista i pisac iz Hrvatske Slobodan Šnajder (Zagreb, 1948), najavio je festival “Krokodil”.\nŠnajder je počeo da objavljuje prozna dela sredinom šezdesetih godina, a njegove drame su izvođene širom Jugoslavije i u inostranstvu.\nU Srbiji njegovi komadi su igrani u Narodnom pozorištu, novosadskom Pozorištu mladih, Jugoslovenskom dramskom pozorištu, Centru za kulturnu dekontaminaciju.\nŠnajder je diplomirao filozofiju i anglistiku na Filozofskom fakultetu u Zagrebu.\nBio je suosnivač i dugogodišnji urednik pozorišnog časopisa “Prolog”, duže vreme je boravio u Nemačkoj, Austriji i Francuskoj, a od 1994. do 2014. bio je kolumnista riječkog “Novog lista”.\nProšle godine objavljena je njegova drama “Svjetlucanje kome” (časopis Forum), kao i roman “Doba mjedi” - priča o dvoje ljudi u turbulentnom istorijskom kontekstu pred i nakon Drugog svetskog rata, i teškom nasleđu koje su sa sobom nosili.\nŠnajderova drama “Hrvatski Faust”, iako napisana pre više od tri decenije, i dalje izaziva oprečne reakcije u javnosti.\nBoravak Slobodana Šnajdera u Beogradu odvija se u partnerstvu sa Književnom mrežom Traduki.


Region Autor:Glas Amerike (VOA)17. jan. 202207:57 > 12:279 komentara\nSankcije nisu primarno sredstvo američkog angažmana u regionu Zapadnog Balkana, ali imaju efekta i biće ih još, kaže u intervjuu za Glas Amerike zamenik pomoćnika američkog državnog sekretara i specijalni izaslanik za region Gabrijel Eskobar, uz ocenu da je korupcija glavni problem na Balkanu. Komentarišući izbore u aprilu u Srbiji, Eskobar je rekao da bi vlada trebalo da obezbedi sve uslove da oni budu slobodni i fer, i naglasio da je činjenica da su privatni mediji naklonjeni vlastima. Američki diplomata najavio je i intenzivniji američki angažman u regionu u narednom periodu.\n„U tom pogledu politika je bila veoma konzistentna poslednje četiri administracije. Ono što mogu da kažem da se malo promenilo jeste obim pažnje koju Zapadni Balkan dobija u ovoj administraciji. Dakle, postoji obnovljeni napor da se ponovo angažujemo na svim mehanizmima koji su bili uspešni, a to je da se ojača Dejton, da se podrži i obnovi dijalog između Srbije i Kosova, i da blisko sarađujemo sa našim partnerima iz NATO-a, kako bi se osiguralo da mogu da ispune svoje NATO obaveze. I rekao bih da smo u većini toga bili veoma uspešni“, istakao je Eskobar.\n"Posebno u suzbijanju korupcije, za koju bih rekao da je najveći izazov na Zapadnom Balkanu. Međutim, moram da kažem da imamo veoma dobre partnere u regionu i vlade koje su posvećene ovom programu evropskih integracija, borbi protiv korupcije i produbljivanju veza sa susedima", rekao je on.\nJedno od sredstava koje je američka administracija koristila tokom protekle godine u borbi protiv korupcije su sankcije – protiv Milorada Dodika, člana predsedništva BIH i još dvojice zvaničnika, zatim protiv Milana Radoičića i Zvonka Veselinovića na Kosovu.\n"Kao što sam ranije rekao, ne želim da ljudi misle da se SAD angažuju u regionu prvenstveno kroz sankcije. Imamo mnogo mogućnosti da unapredimo agendu naših partnera, da unapredimo agendu ljudi koji zaista zastupaju težnje svojih naroda. Rekao bih da je u velikoj meri težnja tih ljudi da žive u zemljama koje su oslobođene korupcije i približavaju se Evropi. To je ono što ljudi u regionu u velikoj meri žele. Međutim, ova administracija je veoma posvećena borbi protiv korupcije i jedno od sredstava u toj borbi su ove sankcije. I mogu reći da, biće ih još, ali to neće biti primarno sredstvo našeg angažmana", naveo je on.\nEskobar je naglasio da sankcije nisu usmerene na zemlje niti na određene narode, već na "pojedince koji su duboko umešani u korupciju".\n"Mediji u Srbiji naklonjeni vlastima"\nEskobar ističe da su jasno stavili do znanja vlastima u Srbiji da opozicija treba da ima sva prava da slobodno učestvuje na izborima.\n"Takođe smo jasno saopštili opoziciji da ne podržavamo bojkot. Ne verujemo da su bojkoti efikasno političko sredstvo. Ljudi bi trebalo da budu u mogućnosti da biraju između raznih opcija i iz raznih razloga za lidere svoje zemlje i zato opozicija ne treba da bojkotuje. A istovremeno vlada treba da stvori sve neophodne uslove za slobodne i poštene izbore. I u tom pogledu, mi takođe veoma blisko sarađujemo sa našim evropskim partnerima i sa OEBS-om", kaže on.\nDodaje da se "potpuno slaže sa predstavnicima civilnog društva koji ističu da su privatni mediji veoma nakolonjeni vladi".\n"To je tačno i to nije moje mišljenje, već činjenica. I to je činjenica na koju stalno ukazuju ne samo naši partneri, već se može videti na televiziji skoro svaki dan. A kada je reč o tome šta planiramo da uradimo u vezi sa tim pitanjem: Imamo veoma dobar i veoma snažan dijalog sa Vladom Srbije u meri u kojoj oni mogu da obezbede slobodno i fer izveštavanje o opoziciji. To treba da urade. To je očekivanje koje imamo od Vlade Srbije i srpskih regulatornih agencija", naglasio je.\nOdgovarajući na pitanje o ekološkim protestima protiv kompanije Rio Tinto, koja je zainteresovana za eksploataciju litijuma u Srbiji, Eskobar je rekao da je stav SAD da "ljudi treba da imaju pravo da se obrate svojoj vladi".\n"Vlada ima neke obaveze kroz svoju kandidaturu za EU u vezi sa životnom sredinom. Mi smo spremni da radimo sa njima i voljni smo da im pomognemo da unaprede svoje rezultate u ekološkom menadžmentu", naveo je on.\nGovoreći o pitanju Kosova, Eskobar je ponovio da je Evropska unija posredenik u dijalogu Beograda i Prištine, i da to mora tako ostati.\n"A mi u potpunosti podržavamo dijalog. Smatramo da bi strane trebalo da se dogovore u okviru strukture dijaloga koji vodi EU. I u tom pogledu sve na šta oni pristanu, mi ćemo podržati implementaciju. Bićemo mnogo aktivniji dok podstičemo dve strane da pristanu na sastanke, da se saglase da primijene sporazume koji su već postignuti, i da aktivno napreduju u rešavanju nekih od otvorenih pitanja, uključujući nestale osobe, energiju i druge ključne teme", zaključio je Eskobar.\nGabrijel EskobarsankcijeZapadni Balkan


Vlada Srbije prelomila: Minimalna cena rada 155 dinara po satu! | Najnovije vesti - Srbija danas\n10.09.2018. • 13:38 Tanjug\nMinimalna zarada trenutno iznosi 143 dinara po satu, što je oko 24.000 dinara neto mesečno. Poslednja korekcija najniže cene rada bila je u januaru ove godine, kada je minimalac sa 130 povećan na 143 dinara.\nTagovi: Ljubisav Orbović, Vlada Srbije, minimalna cena rada, cena rada, cena, cene, Socijalno-ekonomski savet, Unija poslodavaca


Generali Osiguranje Srbija i Fondacija Novak Đoković u okviru inicijative The Human Safety Net otvorili senzornu sobu u Kovačici\nObeleženo otvaranje senzorne sobe u Kovačici, poslednjoj od tri planirane senzorne sobe za 2021. godinu\nKovačica, 28.12.2021. Generali Osiguranje Srbija je u saradnji sa Fondacijom Novak Đoković u okviru The Human Safety Net inicijative otvorilo senzornu sobu u Kovačici. Multisenzorna soba otvorena je pri Dnevnom boravku za odrasle sa fizičkim invaliditetom i intelektualnim teškoćama.\nMultisenzorne sobe su posebno opremljene prostorije koje se koriste prilikom tretmana senzorne integracije za decu sa smetnjama u razvoju – u kojima ona istražuju, razvijaju čula i opuštaju se. Stimulišuća i smirujuća atmosfera multisenzornih soba utiče na poboljšanje koordinacije, unapređuje sposobnosti komunikacije i deluje relaksirajuće na decu koja su stalno u pokretu. Ova vrsta tretmana je izuzetno važna u radu sa decom jer potpomaže stimulaciju čula sluha, vida, dodira i mirisa – i omogućava im da razviju senzorne veštine koje će im biti potrebne za život.\n„Jedan od pokretačkih motiva i stavova naše Fondacije je da svako dete može razviti svoj pun potencijal - uz pravu podršku od najranijeg uzrasta. Mi verujemo u budućnost svakog mališana u Srbiji i smatramo je važnom za sve nas. Opremanjem ovog multisenzornog prostora u Kovačici pružamo najbolje uslove za prijatno detinjstvo, razvoj, saznanja i stvaralaštvo bez ograničenja. Želimo vam da na najbolji način iskoristite ovu senzornu sobu i rekvizite koje smo zajedno odabrali u ostvarenju ovih ciljeva i pružanju svakodnevne radosti i prilika za učenje,” istakla je Maja Kremić, nacionalna direktorka Novak Đoković Fondacije.\nSredstva za ovu inicijativu prikupljena su u okviru The Human Safety Net Globalnog izazova koji su u junu organizovali zaposleni u našoj kompaniji uz podršku zaposlenih u Fondaciji Novak Đoković. Kompanija Generali Osiguranje Srbija izdvojila je dodatna sredstva kako bi se tokom 2021. godine opremile tri senzorne sobe – u Zaječaru, Sjenici i Kovačici.\n„U okviru Generali humanitarne inicijative The Human Safety Net, već skoro četiri godine podržavamo rad našeg partnera Novak Đoković Fondacije i pružamo podršku roditeljima i deci širom Srbije. U skladu sa tim, za ovu godinu planirano je otvaranje Centara za roditelje u 10 gradova u Srbiji i dodatno opremanje tri senzorne sobe, pri čemu je ovo treća, kako bismo pomogli deci sa smetnjama u senzornoj integraciji i učenju da razvijaju čula i kognitivne sposobnosti. Na taj način roditeljima pružamo podršku, a deci lepše detinjstvo i bolje šanse za budućnost” – izjavila je Zorica Đilas, menadžer za životna osiguranja u Generali Osiguranju Srbija.\nU ime Fondacije Novak Đoković obratila se i glavna programska menadžerka, Smiljana Grujić:\n„Senzorne sobe predstavljaju izuzetno važnu bazu za podsticaj ključnih komponenti u razvoju dece kao što je krupna i fina motorika, doživljaj ravnoteže i prostora, kao i sopstvenog tela. Ovo je ustanovljeno kroz brojna naučna istraživanja i praksu tokom poslednjih decenija, što upotpunjuje naša očekivanja da će učenje i širok dijapazon korisnih svakodnevnih aktivnosti u ovom multifunkcionalnom prostoru postati dostupniji i dati željene rezultate kod dece. Želimo da i ovom prilikom izrazimo radost po otvaranju ove senzorne sobe za decu Kovačice i okolnih mesta - i čvrsto verovanje da će - uz vaš predan rad - i naša zajednička donacija doprineti srećnom, lepom i sadržajnom detinjstvu mališana i njihovih porodica”.\nPrisutnima se obratila i Dušanka Petrak, direktorka Centra za socijalni rad u Kovačici: „Zahvaljujući spremnosti Novak Đoković Fondacije i njihovih partnera da nam pomognu, danas nam se pruža mogućnost da otvorimo senzornu sobu u Kovačici koja će svoj deci u našoj opštini koja imaju smetnje u senzornoj integraciji, kao i deci iz autističnog spektra i deci sa senzornim oštećenjima, smetnjama u mentalnom i govorno jezičkom razvoju, smetnjama u učenju i ponašanju pomoći da razviju senzorne veštine koje će im biti potrebne za život, poboljšati koordinaciju i unaprediti sposobnost komunikacije, relaksirati i osloboditi napetosti decu koja su stalno u pokretu, a neaktivnoj deci pomoći da usmere pažnju. Zahvalila bih se svima koji su doprineli tome da od danas pa ubuduće naši korisnici, kao i sva deca sa navedenim smetnjama iz naše opštine, mogu da razviju svoje potencijale boraveći i koristeći sve dobrobiti senzorne sobe” – naglasila je Dušanka Petrak, direktorka Centra za socijalni rad u Kovačici.\nOvim događajem obeleženo je otvaranje poslednje planirane senzorne sobe za 2021. godinu, čime se zaokružuje još jedna uspešna saradnja između Generali Osiguranja Srbija i Novak Đoković Fondacije.


Nameštaj koji se sam sastavlja pred vašim očima?\nZamislite da celu sofu prenesete u rancu i da se ona zatim potpuno sama vrati u svoju punu veličinu… Da, pametni materijali i inovativna tehnologija projekta Memories of the future izgledaju kao magija na delu.\nNoumenon menja koncepciju načina upotrebe svakodnevnih predmeta zahvaljujući sistemu pametnih materijala koji imaju mogućnost samo-stvaranja ili samostalne rekonfiguracije. Pioniri smo novog pristupa, smartifikacije predmeta, gde se predmet (npr. nameštaj) transformiše pred vašim očima I time omogućava krajnjem korisniku “iskustvo eliminisanja napora”. Više ne morate da radite, sklapate, dovoljno je da posmatrate.\n“Pametni” memorijski materijal prevazilazi tradicionalni način korišćenja predmeta. Stvara se na potpuno nov način tako što kupcu nameštaj stiže pravo u poštansko sanduče, a zahvaljujući svojstvima dizajniranog materijala, pokreće se proces samo-stvaranja čime se spakovani predmet samostalno transformiše u željeni oblik nameštaja.\n“Pametna” svojstva ovog materijala postaju ključna prednost u logistici i distribuciji – drastično smanjuju zapreminu tovara i energiju potrebnu za njegov transport, a sve zahvaljujući karakteristikama materijala i filozofiji dizajna.\n“Memories of the future” inovacija se pojavila zbog spremnosti i želje da prihvatimo mnogostrukost budućnosti – stvorivši “pametne” memorijske materijale za buduće primene!\nPodsetimo se reči naučnika Bakminstera Fulera: “Najbolji način da predvidite budućnost, je da je dizajnirate!” Umesto da se oslanjamo na vizije o budućnosti, mi stvaramo katalizator kojim aktiviramo svojstva budućnosti u sadašnjosti.\nDa li ste znali… da se 80 % vrednosti svih proizvoda i materijala ne nalaze u fabrikama ili radnjama, već u transportu ili čekanju da budu transportovani drumovima, vazdušnim putem, ili morima.\nŠta ako… budućnost pakovanja predstavljaju sami predmeti koji su namenski dizajnirani da budu u pokretu ili da čekaju premeštaj? Ovim pristupom, krajnji proizvod zapravo i ne postoji tokom transporta, već počiva utisnut u memorijskom svojstvu materijala. U tom slučaju, “pakovanje” ustvari predstavlja privremeno stanje kompresovanosti predmeta.\nŠta se zatim dešava kod kuće? Kod kuće, kupac više ne sklapa proizvod (kao u slučaju pakovanja skandinavskih proizvođača nameštaja, sa namenskim alatom), već se predmet sam sastavlja zahvaljujući unutrašenjem mehanizmu materijala, čime stvaramo novu jednostavnost. Jednostavnost je ključna stvar u našoj priči.\nNakon priključivanja pošiljke u standardnu u utičnicu, nameštaj polako samostalno narasta iz svog oblika “spakovanosti”, pružajući time korisničko iskustvo “bez ikakvog napora” – novu dimenziju za kupca u kojoj je umesto njegovog rada, dovoljno posmatranje.\nPored uvođenja koncepta samo-sastavljanja, na ovaj način se takođe otvara čitav jedan novi svet predmeta, upravo zahvaljujući jedinstvenoj mogućnosti predmeta da se modifikuju kako bi zauzeli novi oblik ili funkciju – čime dobijamo personalizaciju predmeta.\nNoumenon je pokazao da njena napredno dizajnirana tehnologija materijala može potpuno da promeni koncept ustaljenih načina organizacije proizvoda, dizajna, distribucije i upotrebe, uključujući tu i masovnu proizvodnju. Diverzitet materijala čini ovu kompaniju jedinstvenom u oblasti primene “pametnih” materijala.\nDa bi postigao ovu jedinstvenost, noumenon sarađuje sa više instituta i industrijskih partnera. U saradnji sa gigantom u proizvodnji PU (poliuretanskih) materijala, noumenon je formulisao svoju SMPU (shape memory poly-urethane) tehnologiju sa jasnim prostorom za industrijsku proizvodnju. Sada ulazimo u poslednju fazu istraživanja, odn. izradu 100% tačno izvedenog prototipa, što bi bio začetak brenda samo-stvarajućeg nameštaja koji može da unese revoluciju u industriju nameštaja.\nBroj glasova 396\nCarl De Smet, M. Arch\nKreativni direktor / LAB direktor\nJasna pavlović, M. Arch\nIntervju u magazinu Nova ekonomija http://novaekonomija.rs/artikli/osvajanje-sveta-kre%C4%87e-iz-beograda\nYouTube prezentacija https://youtu.be/djtPkzCnJvA\nYouTube prezentacija https://www.youtube.com/watch?v=GTLwExvDVVw\nYouTube prezentacija https://www.youtube.com/watch?v=dE8GofXoGI8


Srebrenica, deo saradnje Srbije sa sudom u Hagu\nTanjug 12. jula 2019. 17:08\nBRISEL – Pristupni pregovori Srbije u poglavlju koje se odnosi na pravosuđe i fundamentalna prava obuhvataju i obavezu pune saradnje sa Tribulom u Hagu i Međunarodnim mehanizmom za krivične sudove, rečeno je Tanjugu u Briselu.\nPosle navoda medija u regionu da EU nameće ”još jedan uslov” na putu Srbije ka članstvu, Tanjug je od Evropske komisije zatražio i zvaničan odgovor da li je priznavnje genocida u Srebrenici ”novi uslov” za Beograd.\nU pisanom saopštenju iz EU podsećaju da je Srbija otvorila pregovore o pravosuđu i fundamentalnim pravima i to u julu 2016. godine.\n”Kao deo tog procesa Srbija mora da u potpunosti sarađuje sa Tribunalom u Hagu, što podrazumeva punu primenu presuda i odluka, kao i sa Međunarodnim mehanizmom za ktivične sudove. Na zemljama članicama će tek biti da odlučuju da li je to i ispunjeno”, izjavio je za Tanjug portparol EU.\nOdgovarajući Tanjugu portparol EU podseća i na jučerašnju poruku šefice EU diplomatije Federike Mogerini i komesara Johanesa Hana da se Srebrenice treba sećati kao ”jednog od najcrnjih momenata modrene evropske istorije”, a da su ”jačanje mira i trajno pomirenja ključni imperatvi EU procesa”.\n”Trajnog pomirenje nije moguće bez iskrenog prepozvnja zaostavštne prošlosti”, zaključuje portparol EU.\nPovod je bio odgovor Evropske komisije na pitanja poslednjeg izvestioca Evropskog parlamenta za BiH Kristijana dan Prede o ”slučajevima negiranja genocida i slavljenja ratnih zločinaca u Republici Srpskoj”.\nNa pitanje postavljeno sredinom aprila, Komisija je početkom jula odgovorila da se u već postojećim dokumentima ”jasno naglašava da u EU nema mesta za zapaljivu retoriku, glorifikaciju ratnih zločinaca kao i da se očekuju dalji napori u cilju pomiranje ključni za trajni mir i stabilnost regiona”.\nIstovremeno, u Evropskom parlamentu podsećaju na Rezoluciju o Srbiji iz 2018. godine u čijem tekstu se navodi žaljenje zbog poricanje masakra u Srebrenici kao genocida od strane nekih vlasti u Srbiji.


FSS osudio arogantne milijardere i pružio podršku UEFA - 20.04.2021, Sputnik Srbija\nFSS osudio arogantne milijardere i pružio podršku UEFA\nFudbalski savez Srbije (FSS) izričito se protivi formiranju novog evropskog takmičenja, tzv. ligi bogatih, takmičenja koje svojim izraženim egoizmom uzima fudbalu... 20.04.2021, Sputnik Srbija\nsport, fudbal, fudbalski savez srbije, uefa protiv superlige\nFudbalski savez Srbije (FSS) izričito se protivi formiranju novog evropskog takmičenja, tzv. ligi bogatih, takmičenja koje svojim izraženim egoizmom uzima fudbalu ono što ga je učinilo planetarnim i najpopularnijim, osećaj zajedništva i solidarnosti, navodi se u saopštenju.\n„Igra koja spaja a ne razdvaja, igra koja svima omogućava neki san, pripada zajedničkoj porodici UEFA i FIFA, sistemu skladnih i organizovanih fudbalskih struktura. Tim povodom, Fudbalski savez Srbije pruža maksimalnu podršku UEFA u naporima da fudbalska porodica iz svega izađe još jača. Jednostavno, fudbal na terenu, kroz istoriju i rezultate, ne može i ne sme da pravi razliku na bogate i siromašne“, poručuju iz FSS-a.\n„I to je ono što je najveća vrednost fudbala. Da šampion bude autsajder, iz lige ispadne favorit. Svako ima pravo izbora, naš izbor je samo jedan – podrška UEFA“, zaključuju iz Fudbalskog saveza Srbije.\nAmerički novac u misiji razaranja fudbalske Evrope\n19 April 2021, 11:21\nU nedelju uveče dvanaest evropskih velikana, među kojima je šest klubova iz Premijer lige (M. Junajted, M. Siti, Čelsi, Arsenal, Totenhem i Liverpul), tri iz Italije (Inter, Milan, Juventus) i tri iz Španije (Barselona, R. Madrid, A. Madrid) objavilo je početak Superlige – novog elitnog evropskog klupskog takmičenja.\nU saopštenju se navodi da će Superliga krenuti „što je pre moguće“, a to je verovatno u sezoni 2023/2024. Ova liga bila bi skoro pa zatvorena gde bi 15 klubova imalo stalne licence, a pet bi se svake godine smenjivalo.\nSvih dvanaest klubova potpisalo je ugovor na 23 godine i dobiće milijarde evra u tom periodu. UEFA je odmah reagovala jer je ovo atak na Ligu šampiona u kojoj se pomenuti velikani više neće takmičiti, te ćemo videti kakav će krajnji ishod biti.\nFSS je samo jedan u nizu od Saveza koji je pružio podršku UEFA, a svi čekaju da se oglasi i FIFA za koju mnogi smatraju da će stati na stranu velikana.\nO novoj Superligi i ambiciji pohlepnih milijardera za Sputnjik je pričao selektor Dragan Stojković Piksi čiji ćete intervju moći da čitate na našem portalu kasnije u toku dana.\n► Žestoka reakcija UEFA na „nož u leđa“\n► Premijer Velike Britanije objavio rat pohlepnim milijarderima\n► Slovenac nije birao reči za „bivšeg“ kuma: „Branio sam ratne zločince, ali ovo nikada niste videli“


Saudijki koja želi azil u Australiji, Tajland odobrio boravak\nIzvor: Radio Televizija Vojvodine, 07.Jan.2019, 12:21\nTajlandske vlasti saopštile su da je Saudijki Rahaf Mohamed el Kunun (18) odobren privremeni boravak na Tajlandu dok Visoki komesarijat UN za izbeglice ne razmotri njen zahtev za azil u Australiji.\nSaudijka Rahaf Mohamed el Kunun (18), bežeći od porodice zbog psihičkog i verbalnog nasilja, zabarikadirala se ranije danas u sobi hotela na tajlandskom aerodromu i odbija da je imigracioni službenici sprovedu na let nazad za Kuvajt, jer strahuje da će je porodica ubiti.\nKunun je rekla agenciji Rojters da je pobegla iz Kuvajta dok je bila sa porodicom, te da joj je plan bio da ode na Tajland i potom u Australiju gde je nameravala da zatraži azil.\nSrbijaDanas.com: Devojka (18) pobegla od porodice i zabarikadirala se na aerodromu: UBIĆE ME! Ne mogu kući\nRTS: Saudijka na aerodromu, Tajland odobrio privremeni boravak\nSaudijka se zabarikadirala na aerodromu\nBangkok -- Saudijka Rahaf Mohamed el Kunun (18), bežeći od porodice zbog psihičkog i verbalnog nasilja, zabarikadirala se u sobi hotela na tajlandskom aerodromu...Ona odbija da je imigracioni službenici sprovedu na let nazad za Kuvajt, jer strahuje da će je porodica ubiti...Ona se nalazi na tajlandskom...


Predmet: Buza Enver Archives - Detektor\nKonačna presuda Enveru Buzi za zločine u Uzdolu 4. juna\nApelaciono vijeće Suda Bosne i Hercegovine zakazalo je za 4. juni izricanje konačne presude bivšem komandantu Samostalnog bataljona Prozor Armije BiH Enveru Buzi za zločin u Uzdolu u opštini Prozor-Rama.\nEnver Buza: Počelo obnovljeno suđenje za zločin u Uzdolu\nPred Apelacionim vijećem Državnog suda počelo je obnovljeno suđenje Enveru Buzi, kojeg optužnica tereti, u svojstvu komandanta Samostalnog bataljona “Prozor” Armije Bosne i Hercegovine (ABiH), za zločin počinjen u Uzdolu kod Prozora u septembru 1993. godine.\nBuza: Ukinuta presuda i određeno novo suđenje za zločin u Uzdolu\nApelaciono vijeće Državnog suda uvažilo je žalbu Odbrane Envera Buze, bivšeg komandanta Samostalnog bataljona Prozor Armije Bosne i Hercegovine (ABiH), i ukinulo prvostepenu presudu kojom je osuđen na 12 godina zatvora zbog zločina počinjenog u septembru 1993. u Uzdolu kod Prozora.\nDržavno tužilaštvo zatražilo je u žalbi od Apelacionog vijeća Suda BiH da Enveru Buzi, bivšem komandantu Samostalnog bataljona Prozor Armije Bosne i Hercegovine (ABiH), izrekne kaznu višu od 12 godina zatvora zbog zločina počinjenog u septembru 1993. u Uzdolu kod Prozora, dok je Odbrana predložila da se ranija presuda preinači u oslobađajuću ili ukine, te odredi novo suđenje.\nIzricanje prvostepene presude Enveru Buzi, bivšem komandantu Samostalnog prozorskog bataljona Armije Bosne i Hercegovine (ABiH) optuženom za zločin počinjen u mjestu Uzdol, pomjereno je za 30. septembar.\nPresuda Enveru Buzi zakazana za 27. septembar\nIznoseći završnu riječ, Odbrana Envera Buze zatražila je oslobađajuću presudu i naglasila da nije dokazana odgovornost optuženog za zločine počinjene u selu Uzdol kod Prozora, a Sudsko vijeće je izricanje presude zakazalo za 27. septembar.


Kongres Sindikata osiguranja i finansija Italije\nVII Nacionalni kongres Sindikata finansija i osiguranja Italije\n14-16. april 2010. godine, Rimini, Italija\nNa Kongresu je učestvovalo ukupno 28 delegacija sindikata u finansijskom sektoru iz celog sveta - od Brazila do Portugala, od Egipta do Velike Britanije... Prisutna je bila i delegacija Sindikata finansijskih organizacija Srbije, koja je ostvarila kvalitetne bilateralne kontakte sa delegacijama Češke, Mađarske, Libije, Brazila, a sa predstavnicima Egipta je potvrđena veoma bliska saradnja. Izgrađeni su posebni kontakti sa delegacijama Slovenije i Hrvatske.\nNa Kongresu Sindikata finansija i osiguranja Italije (Federazione Italiana Sindacato Assicurazione Credito - FISAC), koji je organizovan krajnje profesionalno, 372 delegata su predstavljali 89,163 članova Sindikata. Bilo je prisutno i 28 delegacija sindikata iz finansijskog sektora iz čitavog sveta. Bili su prisutni i rukovodioci i članovi Italijanske nacionalne konfederacije sindikata (Confederazione Generale Italiana del Lavoro - CGIL).\nSmešten u Pozorištu „Noveli“ u Riminuju, Kongres je zvanično počeo sa radom 14. aprila 2010. godine u 09:30 časova konstituisanjem Predsedništva, a nastavio je rad u 10:00 časova pozdravnim govorima predstavnika lokalne vlasti.\nDominik Moća, generalni sekretar FISAC-a (nije se kandidovao za novi madat), započeo je podnošenje izveštaja u 11:00 časova. U prvom delu svog izveštaja na 22 strane, posebno je bio kritičan prema međunarodnom finansijskom sistemu, prema onome što je nazvao „opasnim primatom kapitala i tržišta“. Rekao je da se „suočavamo sa najkolosalnijim procesom u ljudskoj istoriji oduzimanja zajedničkog bogatstva i prava, sa najtragičnijim gubitkom u moralnom smislu“. To je rezultat liberalne politike kapitalizma, rođene sedamdestih godina prošlog veka radi suprotstavljanja izgrađenom kompromisu između kapitala i rada, ostvarenom u prethodne tri decenije pod okriljem tzv. „Kejnizijanizma“ (teorije nazvane po ekonomisti Dž. M. Kejnizu, teorije koje brane monetarne i fiskalne programe vlade kreirane radi povećanja zaposlenosti i stimulisanja poslovnih aktivnosti). Trenutne posledice su: osiona nezaposlenost i degradacija koja podriva sadašnje i buduće generacije, uvećavajući široko rasprostranjenu nesigurnost u nepodnošljivom okruženju. U tom smislu, u Evropi se bore da pronađu dovoljno autorativne pravce politike, radi koordinisanog odgovora na krizu sa suverenim državama koje su bačene u požar od strane sumnjivih fondova i velikih međunarodnih banaka, a koje sa Italijom predstavljaju najslabiju kariku u Evropskoj uniji i više su izložene lošim trendovima (niža stopa zaposlenosti i najveća moguća nezaposlenost mladih). Politika zapošljavanja - upozorio je Moća - ne znači stvaranje dvostrukog sistema zapošljavanja: „Jednaka prava - apsolutni su sadržaj civilizacije i pravne etike“. Potrebno je okrenuti se analizi načina ozdravljenja bankarskog sektora, mada je Moća ipak podvukao da su italijanske banke u boljem položaju od drugih: manje su izložene derivativnom tržištu, sa kvalitetnijom aktivom, sa kulturom i moralom manje sklonim finansijskom kockanju, te da su bolje izdržale zemljotres na finansijskom tržištu.\nKongres sindikata finansija i osiguranja Italija 2010\nNakon izveštaja, usledila su tri dana diskusije i rasprave, koji su bili protkani govorima pozvanih uticajnih gostiju (između ostalih: Bernadet Segol, generalni sekretar UNI - Međunarodna mreža sindikata - Evropa i Volter Cerfeda, konfederalni sekretar ETUC - Evropska konfederacija sindikata).\nOd mnogobrohnih diskusija izdvajamo onu Gracijele Rogozino (jedan od sedam nacionalnih sekretara FISAC-a). Teški uslovi rada bili su centralna tema njenog govora. „Nije to samo nesigurnost zasnovanog radnog odnosa, već širenje anksioznosti i konfuzije na radnom mestu“ - rekla je Rogolino - „nelagodnost je rezultat manje traumatičnog fenomena, ali ipak teškog za ljude. Ekstremna fragmentacija i ukidanje mnogih aktivnosti deo su ciklusa u toku: ukidaju se organizacioni delovi, poslovi i odgovornosti, menjaju se radne obaveze, zadaci i procedure. Sve se svodi na praćenje troškova: racionalizacija firmi, ali i tužna racionalizacija ljudi“.\nKongres (za koji je izabran slogan: „Vrednosti duboko u srcu, oči uperene napred“) završio je sa radom u petak, 16. aprila, izborom novih organa FISAC-a, uključujući i generalnog sekretara. Bez predloga iz sopstvenih redova, a na predlog Enrika Paninija, u ime Nacionalnog sekretarijata Konfederacije CGIL-a, izabran je Karlo Gecu, predsednik Fondacije di Viktorija za novog generalnog sekretara FISAC-a. Geci preuzima uzde FISAC-a u veoma osetljivom trenutku u finansijskom sektoru Italije, iako nije dobio najširi mogući konsenzus po pitanju internih zahteva i potreba FISAC-a.\nTih dana u Rimiju (i u Raveni, u koju su gosti drugog dana rada Kongresa odvedeni na izlet) bilo je dosta nezvaničnih kontakata sa kolegama iz sindikata širom sveta i članovi delegacije SFOS-a - Milan Alempijević (predsednik), Slobodan Mihajlović (član Republičkog odbora i koordinator za međunarodnu saradnju) i Zlatko Medica (član Republičkog odbora) - su zadovoljni jer su iskoristili priliku za izgradnju novih odnosa: Češka (Eva Mikulkova), Mađarska (Šandor Tot), Poljska (Eva Sitiar i Andžej Olejnik), za unapređenje postojećih: Grčka (Zois Pepes), Egipat (Faruk Ševada al-Avadi), Liban (Fatin Fakih), Libija (Salah Glija, predsednik Arapske lige banaka), Tunis (Abdelhamid Dželali), kao i za razmenu iskustava i mišljenja sa kolegama koje smo tu upoznali: Brazil (Karlos Alberto Kordeiro da Silva), Portugalija (Luiz Cezar Freits), Velika Britanija (Deril Viliams), Albanija (Mamut Misku), Španija (Hoze Manuel Rodrigez....\nPrivedeni su kraju razgovori sa Farukom Šehatom al-Avadijem, predsednikom Sindikata banaka, osiguranja i finansija Egipta, koji su započeti prošle godine na Kipru tokom trajanja 4. sastanka Konferencije sindikata u finansijskom sektoru Mediterana. Dogovorene su međusobne posete delegacija dva sindikata i nacrt sadržine Protokola o međusobnoj saradnji.\nEvi Zaimi, koordinator za međunarodnu saradnju Sindikata zaposlenih u bankama Grčke - OTOE obavestila nas je da je utvrđena sednica sledeće konferencija sindikata u finansijskom sektoru Balkana i jugoistoče Evrope, koja je planirana da bude odražana u Grčkoj u septembru-oktobru 2010. godine.\nPosebno treba napomenuti kvalitetan i prisan odnos koji je odmah ostvaren sa našimprijateljima iz delegacija iz Slovenije (Darko Jurenec) i Hrvatske (Arna Bušljeta), sa kojima smo lako prepoznali iste probleme koji tište zaposlene u novostvorenim državama na teritoriji bivše Jugoslavije.\nZahvaljujući ulozi domaćina koju je imao i vremenu provedenom sa nama, najviše je prilike bilo - koju smo iskoristili - za razgovore sa Mariom Ongarom, koordinatorom za međunarodnu saradnju FISAC-a, sa kojim smo u više razgovora koje smo obavili utvrdili elemente naše dalje saradnje i predlog kalendara budućih susreta.\nVrlo angažovan deo činili su razgovori vođeni oko finaliziranja aktivnosti za započinjanje sa radom Evropskog saveta rada Banca Intesa-San Paolo grupe.\nNa kraju, neophodno je istaći da je delegacija Sindikata finansijskih organizacija Srbije, kao i sve kolege iz drugih inostranih delegacija, imala toplo gostoprimstvo naših domaćina tokom čitave posete Italiji.


Kosovski haker priznao da je sarađivao sa Islamskom državom, sada čeka izricanje presude\nSajber hronika, 17.06.2016, 00:30 AM\nAmeričko ministarstvo pravde saopštilo je da će dvadesetogodišnji Ardit Ferizi sa Kosova priznati krivicu po svim tačkama optužnice koja ga tereti za krađu podataka od jedne američke kompanije i davanje informacija o zaposlenima u američkoj vojsci članovima ISIS-a.\nFerizi koji je na internetu bio poznat kao Th3Dir3ctroY, bio je jedan od važnih članova KHS (Kosova Hacker's Security), hakerske grupe koja je od 2010. terorisala vlade i kompanije širom Balkana.\nKHS u kojoj je Ferizi igrao ključnu ulogu, hakovala je Predsedništvo Makedonije, grčku Decentralizovanu upravu Makedonije i Trakije, grčko Ministarstvo prosvete i vere i druge institucije. Osim hakovanja velikog broja web sajtova, KHS je hakovala i servere IBM-a i grčkog operatera OTE, sa kojih je ukrala podatke.\nFerizi je završio sa KHS kada je otišao u Kuala Lumpur, gde je studirao informatiku, posle čega su stale i aktivnosti KHS.\nFerizi se ponovo pojavio prošlog leta, kada je hakovao mrežu jedne američke trgovinske firme iz koje je ukrao informacije o velikom broju kupaca.\nZa sada nije poznato kako se Ferizi povezao sa Islamskom državom i šta se tačno dogodilo. Feriti je informacije o kupcima koje je ukrao iz pomenute američke firme dao Junaidu Huseinu koji je u to vreme bio vođa ISHD (Hakerske jedinice Islamske države). On je prethodno izdvojio informacije o 1351 zaposlenom u američkoj vosjci. Članovi ISIS-a su informacije objavili na Twitteru, pozivajući svoje članove u SAD da ubiju ove ljude.\n“U vašim smo emailovima i kompjuterskim sistemima, gledamo i snimamo svaki vaš pokret, imamo vaša imena i adrese, u vašim smo emailovima i nalozima na društvenim mrežama", objavio je Husein u to vreme na Twitteru, preteći da će Islamska država ubiti ljude čija su se imena i podaci našli na listi koje je objavio ISIS a koje je ISIS-u dostavio Ferizi.\n15. septembra prošle godine vlasti Malezije uhapsile su Ferizija u Kuala Lumpuru, na aerodromu, dok je pokušavao da se vrati na Kosovo. Ferizi je kasnije izručen SAD gde je tužilaštvo krajem januara podiglo optužnicu protiv njega.\nFerizi će se izjasniti krivim po svim tačkama optužnice, a izricanje kazne zakazano je za 16. septembar. Ferizi bi mogao da bude osuđen na 20 godina zatvora zbog pomoći terorističkoj grupi i na još pet godina zatvora zbog toga hakovanja američke kompanije.


Home / Sport / Pirot bio domaćin Konferencije klubova Srpske lige – grupa Istok, prisustvovao i predsednik FS RIS Novica Tončev\nPirot bio domaćin Konferencije klubova Srpske lige – grupa Istok, prisustvovao i predsednik FS RIS Novica Tončev\nObjavio PV , 06.08.2018.\nVečeras su u Velikoj sali Skupštine Grada Pirota u prisustvu predstavnika svih klubova koji će se takmičiti u Trećoj ligi Istok i predsednika Fudbalskog saveza Regiona Istočne Srbije Novice Tončeva izvučeni parovi za novo prvenstvo Treće lige, grupa Istok. U ime Grada Pirota dobrodošlicu je velikom broju funkcionera klubova a posebno predsedniku Tončevu poželeo zamenik gradonačelnika Pirota Vidojko Panajotović, koji je ujedno i predsednik Okružnog fudbalskog saveza, a svojevremeno je bio i poštovani i veoma uspešni fudbalski sudija saveznog ranga, u nekadašnjoj velikoj Jugoslaviji.\nPanajotović je svim klubovima u ime Grada Pirota poželeo uspešnu predstojeću sezonu. Predsednik Tončev je istakao da je liga ove sezone proširena sa 16 na 18 klubova, a da se već naredne sezone vraća ponovo na 16 klubova.\nRadnički domaćin Konferencije klubova Srpske lige…\nPanajotović ponovo na čelu Okružnog fudbalskog saveza\nPirotska kuća fudbala podržala Tončeva i Kokezu\nFinale Kupa oslobođenja grada u ponedeljak u sklopu…\nBeli u Prvoj ligi!\nPirot dobio četiri delegata u Skupštini Fudbalskog…\nZimski turnir počinje ovog vikenda, imaće…\nTošiću priznanje za unapređenje i razvoj dečjeg fudbala\nPovezanoistaknutonovica tončevpirotradnički pirottreća ligavidojko panajotovicžreb\n← Previous Story Turnir u malom fudbalu u naselju Tanasko Rajić izuzetno posećen – poslastica za ljubitelje sporta\nNext Story → Radnički protiv Sinđelića igrao 2:2, odlično prvo poluvreme Belih, u drugom data šansa igračima na probi


Kanada obezbijedila opremu za BHMAC – BHMAC\nKanada obezbijedila opremu za BHMAC\nKanadsko Ministarstvo spoljnih poslova obezbijedilo 22 setova lične zaštitne opreme za Centar za uklanjanje mina u Bosni i Hercegovini.\nDana 23. marta 2018. godine ITF je potpisao sporazum sa Ministarstvom vanjskih poslova Kanade – Odjelom za vanjske poslove, trgovinu i razvoj kojim je obezbijeđeno 22 seta lične zaštitne opreme (PPE) (deminerskih vizira i zaštitnih prsluka) Centar za uklanjanje mina u BiH (BHMAC). Zvanična predaja opreme održana je 27. marta 2018. godine.\nKanadska velikodušna podrška predstavlja važan korak u promovisanju mira i sigurnosti u Bosni i Hercegovini (BiH) dodjelom osnovnih setova opreme na korištenje operativnom osoblju BHMAC-a, inspektorima i izviđačima.\nDodjela neophodne opreme za BHMAC donosi BiH bliže cilju postizanja statusa zemlje bez mina. Sa 22 nova seta opreme biće zaštićeni ne samo životi zaposlenika BHMAC-a, nego će ovaj doprinos obezbijediti i sigurnost pojedinaca i društva u kojem vrše svoje poslove. To znači da će pojedinci i stanovnici u minski sumnjivim područjima, raseljena lica i povratnici biti u mogućnosti da bezbijedno žive svoj život, da se vrate u svoje domove i na svoju zemlju i ponovo započnu normalan život – bez straha od mina.\nPOSJETA KOMANDANTA EUFORA REJONU MZ BABIĆA BAŠČA-MOŠČANICA1\nby administrator · Published 23. 08. 2017.\nOdržan sastanak o deminiranju u BiH – 1.100,000 eura iz granta Evropske komisije za projekat revizije procjene minsko sumnjive površine\nby administrator · Published 13. 12. 2017.


Advokatska komora Srbije apeluje na političare da ne etiketiraju - Društvo - Dnevni list Danas\nPočetna » Društvo » Advokatska komora Srbije apeluje na političare da ne etiketiraju\nAdvokatska komora Srbije (AKS) danas je oštro osudila izavu potpredsednika Narodne stranke Miroslava Aleksića jer je, kako je u saopštenju AKS navedeno, advokate koji postupaju krivičnom postupku u aferi „Jovanjica“, nazvao „delom kriminalne mreže“ koja želi da zataška taj slučaj, „kako se ne bi došlo do stvarnih nalogodavaca“.\n1Piše: Beta 19. septembra 2020. 09.46\nAKS je u saopštenju takođe pozvala sve učesnike političkog života da svoj govor u javnom prostoru „oslobode od uvreda i etiketa, kako bi bili primer građanima koje žele da predvode“.\n„Ovakav istup jednog stranačkog funkcionera predstavlja neprihvatljiv i nepriličan atak na advokate branioce u ovom postupku i na advokatsku profesiju u celini. Pravne i etičke obaveze advokata zasnovane su na Ustavu, zakonu i drugim važećim propisima, međunarodnim pravnim aktima o advokaturi, statutu advokatske komore i Kodeksu profesionalne etike. Advokat zastupa nezavisno, u skladu sa svojim uverenjima“, navodi AKS.\nTa organizacija je ocenila da je nivo nepoznavanja uloge advokata u krivičnom postupku „zabrinjavajuć“, a da se predlozi branilaca u cilju utvrđivanja zakonitosti pribavljenih dokaza u savremenom pravnom sistemu smatraju pokazateljem profesionalnosti advokata.\nDodala je i da se samo u neslobodnim društvima od advokata očekuje da postupa u skladu sa drugim „višim interesima“ a ne interesima svog klijenta.\n„Advokatska komora Srbije, stoga, energično staje u odbranu svojih članova, kako advokata u konkretnom krivičnom postupku, tako i advokatske profesije kao časne i humane delatnosti, bez koje ne može postojati pravni sistem i civilizovano društvo“, zaključuje se u saopštenju.\nAdvokatska komora Srbije, Narodna stranka, političariBeograd\n19. septembra 2020. u 10.04\nIma li tintorska komora kodeks?


KANADA U PANICI: Požar VAN KONTROLE | Happy BSC portal\nKANADA U PANICI: Požar VAN KONTROLE\nPožar koji već sedam dana besni u Kanadi zahvatio je dvostruko veću teritoriju, a zvaničnici su izrazili bojazan da bi vatrena stihija mogla trajati mesecima, upozorivši da je situacija u tom regionu Alberte poznatom po naftnom pesku nepredvidiva i opasna.\n"Požar je i dalje velikih razmera i izvan je kontrole", rekao je ministar za javnu bezbednost Ralf Gudejl, prenosi AFP.\nVlasti navode da za sada nije prijavljen nijedan smrtni slučaj koji je direktno povezan sa požarom.\nUsled vetrova, požar se kasno sinoć proširio istočno od grada Fort Mekmari u kojem je izbio u prošlu nedelju, a skoro svih 25.000 ljudi koji su ostali zarobljeni na severnim obodima konačno su napustili grad, avionom ili u konvojima vozila.\nFort Mekmari, koji se nalazi u središtu područja naftnog peska u Kanade, gde je vatra progutala 1.600 kuća i drugih objekata, evakuisano je više od 80.000 ljudi.\nTeško savladiv požar udvostručio je razmere za samo jedan dan, zahvativši više od 200.000 hektara do ponoći i nastavivši da se dalje širi, saopštila je sinoć Služba za vanredne situacije u Alberti.\n"Uslovi za širenje požara ostaju ekstremni", navodi se u saopštenju.\nNiska vlažnost, visoke temperature koje dostižu 30 Celzijusovih stepeni i jaki vetrovi jačine od 40 kilometara na sat po šumama i šipražju osušenim usled dvomesečne suše raspiruju plamen.\nKanadski zvaničnici strahuju da će se sa vatrenom stihijom boriti mesecima, navodi AP.\nFoto: Twitter/SAMAA TV


Kosovo i EK razgovarale o socijalnim i politikama zapošljavanja, obrazovanju, istraživačkoj delatnosti i informacionom društvu - European External Action Service\nEEAS homepage > Kosovo* > Kosovo i EK razgovarale o socijalnim i politikama zapošljavanja, obrazovanju, istraživačkoj delatnosti i informacionom društvu\nBruxelles, 16/12/2016 - 10:00, UNIQUE ID: 161216_11\nPredstavnici Vlade Kosova i Evropske komisije sastali su se u Briselu kako bi porazgovarali o dostignućima u protekloj godini u oblastima obrazovanja, rada i socijalne zaštite, zaštite kulturne baštine, elektronske komunikacije, informacionog društva i audio-vizuelne politike, nauke i inovacije. Ovi razgovori povedeni su u okviru redovnog Sporazuma o stabilizaciji i pridruživanju koji je stupio na snagu aprila 2016. godine. U svim oblastima, Komisija i Kosovo bili su saglasni o značaju sprovođenja prioriteta Evropskog programa reforme.\nŠto se tiče obrazovanja, Komisija je ponovo podvukla da je važno da Kosovo nastavi sa svojim nastojanjima da obezbedi samostalnost i nezavisan rad visokoobrazovnih ustanova i da usvoji novi zakon o visokom obrazovanju u skladu sa međunarodnim standardima. Komisija je podsetila na potrebu da se garancija kvaliteta zacrta za prioritet na svim nivoima, od predškolskog do univerzitetskog obrazovanja, što nosi sa sobom i izdvajanje potrebnih finansijskih sredstava. Treba ojačati pristup kvalitetnom obrazovanju dece sa invaliditetom i manjinskih zajednica. Što se tiče istraživačke delatnosti i inovacije, Komisija je podvukla značaj dobrih istraživačkih i inovacionih kapaciteta na nacionalnom nivou sa tačke gledišta povećavanja konkurentnosti i integracije u Evropsku istraživačku oblast i učešća u programu Horizont 2020. U domenu zaštite kulturne baštine, Komisija je naglasila da bi Kosovo trebalo da obezbedi svoju kontinuiranu angažovanost u Savetu za primenu i nadzor.\nSa stanovišta zapošljavanja, strane su se složile da je potrebna sinergija između različitih državnih agencija, zakona i strategija, kako bi se pružio veći broj mogućnosti za zapošljavanje i generalno veća podrška Kosovu u merama za unapređenje zaposlenosti. Evropska komisija podstakla je Kosovo da donese akcioni plan za borbu protiv nezaposlenosti procenom izazova i usredsređujući se na poboljšanje obrazovnih rezultata i pružanje podrške na prelazu između škole i posla. Strane su prepoznale potrebu za većim naporima da se primeni zakon o radu kao i propisi o zdravlju i sigurnosti na radu, posebno kada se ima u vidu nedovoljan broj inspektora rada.\nSa stanovišta informacionog društva, Kosovo se složilo da odgovori na potrebe za resursima, posebno u smislu sprovođenja Strategije kibernetičke bezbednosti. Komisija je podstakla Nezavisnu komisiju za medije da ubrza pripremu neophodnih podzakonskih akata i da privede kraju izradu Strategije o prelasku na digitalni signal i da obezbedi izdvajanje potrebnih sredstava za realizaciju istog. Što se tiče audio-vizuelne politike, Komisija je podstakla Kosovo da u najkraćem mogućem roku pronađe održivo rešenje za finansiranje javnog servisa, u skladu sa tekovinama EU.\nSporazum o stabilizaciji i pridruživanju okvir je u kome EU i kosovska administracija redovno razgovaraju o tehničkim i pitanjima politike u vezi sa evropskom agendom. Ovi sastanci direktan su izvor informacija za godišnje izveštaje Evropske komisije.\nSvaki sastanak Pod-odbora služi da se nadgleda i proprati mera u kojoj je Kosovo uspelo da ispuni svoje obaveze u domenu reformi i da se utvrdi kako EU može pomoći u ovom procesu.\nSektorski sastanci Pod-odbora obuhvataju sedam tematskih oblasti a to su pravosuđe, sloboda i bezbednost; inovacija, informaciono društvo, socijalna politika, obrazovanje i kultura; trgovina, industrija, carina i oporezivanje; unutrašnje tržište, konkurencija, zaštita potrošača i zdravlja; poljoprivreda, ribarstvo, šumarstvo, bezbednost hrane; transport, životna sredina, energetika, regionalni razvoj; ekonomska i finansijska pitanja, statistike.\nDruge dve oblasti predmet su sastanaka posebnih grupa za reformu javne administracije i normalizaciju odnosa sa Srbijom.\nSastancima Odbora za SP i Pod-odbora ko-predsedavaju Evropska komisija i Kosovo. Nakon svakog sastanka se zajednički usaglašavaju propratne mere koje će preduzeti kosovske vlasti.


Fotografije ubijenih novinara u Avganistanu\nBroj ubijenih novinara u 2019. godini bio je najniži poslednjih više od 15 godina, saopštile su dve vodeće međunarodne organizacije za slobodu medija.\nKomitet za zaštitu novinara (CPJ), sa sedištem u Njujorku, i Reporteri bez granica (RSF), sa sedištem u Parizu, objavili su odvojene izveštaje u kojima je identifikovan isti trend.\nMeđutim, podaci o ubijenim novinarima se znatno razlikuju zbog različitih istraživačkih metodologija.\nRSF: Ubijeno 49 novinara\nOrganizacija "Reporteri bez granica" (RSF) saopštila je da je novinarstvo i dalje "opasna profesija", s obzirom na to da je ove godine ubijeno 49 novinara, 389 je trenutno u zatvoru, a 57 se drže kao taoci.\nPrema godišnjem izveštaju organizacije o nasilju i napadima na novinare, koji pokriva period od 1. januara do 1. decembra, broj ubijenih novinara 2019. godine je ipak bio na "najnižem nivou u poslednjih 16 godina".\n"Istorijski niska cifra, u poređenju sa godišnjim prosekom od 80 ubijenih novinara tokom poslednje dve decenije, uglavnom je rezultat pada broja stradalih novinara i drugih medijskih profesionalaca u ratnim zonama", navode Reporteri bez granica.\nUkupno 17 novinara je poginulo ove godine dok je izveštavalo o sukobima u Siriji (10), Avganistanu (5) i Jemenu (2) - dok ih je prošle godine bilo 34.\n"Novinari se sve više ubijaju zbog svog rada u demokratskim zemljama, što je stvaran problem za demokratije u kojima novinari žive i rade", upozorio je generalni sekretar organizacije Kristof Delor.\nVeliki broj novinara završava iza rešetaka. Na početku decembra, ukupno 389 novinara se nalazilo u pritvoru, što je 12 odsto više nego u isto vreme prošle godine.\nGotovo polovina pritvorenih novinara je u tri zemlje - Kini (120), Egiptu (34) i Saudijskoj Arabiji (32). Više od 40 odsto su građani - reporteri koji su širili nezavisne informacije putem društvenih medija.\nCPJ: Najmanji broj ubijenih novinara od 2002\nPrema podacima Komiteta za zaštitu novinara (CPJ) broj novinara koji je ove godine ubijen na dužnosti pao je na najmanji nivo u poslednjih 17 godina.\nU 2019. godini, prema podacima CPJ-a, ubijeno je najmanje 25 novinara, što je najniža cifra of 2002. godine, kada je najmanje 21 novinar ubijen zbog svog posla. Polovina ubistava dogodila se u Meksiku koji je uz Siriju bio najsmrtonosnija zemlja za medijske poslenike.\nKomitet za zaštitu novinara i dalje istražuje smrt još 25 novinara da bu utvrdio da li su stradali zbog svog novinarskog rada. Izveštaj organizacije pokriva period od prvog januara do 13. decembra 2019. godine.


Šta crnogorski premijer (ne) zna o svetosavlju :: Stav\nSam termin „svetosavlje“ skovao je ljotićevski teolog Dimitrije Najdanović koji je 1932. pokrenuo list sa tim nazivom i u njemu objavio tekst Svetosavska paralipomena. Najdanović kao deo najužeg kruga oko Nikolaja Velimirovića, a po njegovoj naredbi, postaje pripadnik fašističkog pokreta Zbor Dimitrija Ljotića. Imao je istaknutu (intelektualno-propagandnu) ulogu kao kvisling u vreme nacističke okupacije Beograda, da bi Jugoslaviju napustio skupa sa Hitlerovim trupama, bežeći od antifašističkih oslobodilaca. Nikada se nije vratio u Jugoslaviju, već je iz emigracije do kraja života veoma aktivno radio protiv nje. U organicističkom ideološkom konceptu Dimitrija Najdanovića srpsko pravoslavlje i nacija su u simbiozi, dok je samu naciju definisao preko svojih uzora: „Nacistički i fašistički totalitarizam dva ‘firera’ Nemačke i Italije novijih dana potvrđuju na klasičan način našu postavku o naciji kao etnobiološkom telu...” Uz snažnu podršku svog duhovnog i ideološkog mentora, Nikolaja Velimirovića, Dimitrije Najdanović je uređivao ljotićevsku i kvislinšku Našu borbu tokom 1941. i 1942. ostavivši najcrnje nacističke i antisemitske napise na srpskom jeziku. Jedna od njegovih neumrlih rečenica je: „Danas kako stoje stvari, nama jedino Berlin i Hitler mogu doneti novu preporođenu svetosavsku Srbiju.“ Svoj ideološki koncept i izum, od koga nije odustao, zaokružio je u emigraciji 1973. u knjizi Pravoslavlje i svetosavlje.\n@Fahro čoče, ne samo u Crnoj Gori na čitanje. Treba ovo poslati na čitanje cijeloj EU. Iako ja mislim da je ovo EU poznato. Neka nam je vječna Crna Gora\nKad bih rekao svaka cast za tekst bila bi kap u moru. Ovo treba da procita svako u CG!!Hronoloski obradjen i pun cinjenica.\nU cetvorogodisnjem mandatu koji je na samom kraju Dusko Markovic je svojim iskustvom , mudroscu i posvecenim radom bio veliki oslonac svima kojima je nasa Crna Gora u srcu.


Spektakl za pamćenje: Sara Jo, Coby, Senidah i Rasta zapalili Halu Sportova! – Tračara\nIzvođači izdavačke kuće Bassivity Digital, sa gostima iz regiona, okupljeni sinoć u Hali Sportova u Beogradu pokazali su zašto važe za trenutno najpopularnije muzičare na našim prostorima! Tokom showcase koncerta koji je trajao duže od 3 sata, na sceni su se smenjivali Coby, Senidah, Rasta, Sara Jo, Surreal, Fox, Mili, Kuku$, Elon, VIP, Arafat, Hazze kolektiv, Balkaton Gang. Svaki od nastupa izazvao je ovacije publike koja je brojala više od 4,500 ljudi.\nOva tradicionalna manifestacija ove godine održana je pod sloganom “Mi smo kultura”, a s obzirom na ekspanizuju hip hop kulture na našim prostorima i popularnost izvođača, ovaj showcase bio je najveći do sada!\nPočetak večeri bio je rezervisan za nastup mladih repera okupljenih u grupi “Indigo”, a zvanični deo koncerta otvorila je legendarna grupa VIP. Reksona i Ikac izveli su hitove Znam da mogu, Rasut u komade, Moj život i oduševili publiku. Arafat i Elon zamenili su ih na sceni, a Halu Sportova je “do ludila” dovelo izvođenje pesama Nemam vremena za to, Lava i Bez sna rnb prinzece Sare Jo koja je imala posebno osmišljen nastup sa igračima, specijalnim efektima i koreografijom.\nSara je specijalno za Tračaru prokomentarisala sinoćni nastup i rekla da je oduševljena atmosferom publike, brojem ljudi koji je posetio Halu Sportova i celokupnom organizacijom, a sudeći prema komentarima izvođača na sceni, ovi muzičari se sledeće godine nadaju velikom nastupu u areni!\nGosti iz Hrvatske, grupa Kuku$ bili su odlično poznati publici koja je pevala njihove pesme u glas! Isto je bilo i kada su na sceni pojavili Surreal, Fox i Mili. Ja sam u gasu i Grmi hitovi su koji su zasigurno obeležili godinu za nama, što je dokazala i odlična reakcija publike.\nSlovenačka grupa Atlas Erotika bila je uvod u nastup trenutno najveće ženske muzičke zvezde na našim prostorima – Senidah! Ovacije, aplauzi i vrisak publike dočekali su Senidah, a ona im je uzvratila emotivnim izvođenjima pesama Bez tebe, Crno srce i Slađana. Potpuna euforija zavladala je kada je najavila svog kolegu, saradnika i prijatelja Cobyja sa kojim je izvela duet 4 strane sveta – pesmu koju su radili sa popularni film Južni Vetar.\nKulminacija večeri bio je trenutak kada je Coby na binu pozvao Rastu i Balkaton Gang, sa kojima je izveo duet Sreća.\narafat, balkaton gang, coby, elon, fox, ikac, mili, rasta, reksona, sara jo, senidah, surreal, vip\nPrevPrethodna vestKarleuša poslala Gogi Sekulić skupoceni poklon\nNaredna vestRihanna na naslovnici magazina VogueNext\nOvaj srpski reper tvrdi da je spavao sa najviše žena, a evo da li se poljubio sa muškarcem


Poznati finalisti mladenovačkog turnira u malom fudbalu – Mladenovac Uživo!\nPoznati finalisti mladenovačkog turnira u malom fudbalu\nTradicionalni Novogodošnji turnir u malom fudbalu koji se po trideset i treći put održava u mladenovačkom Sportskom Centru “Ljubomir Ivanović Gedža” ušao je u samu završnicu.\nU utorak 14. januara biće poznati poznati prvaci u konkurenciji seniora i veterana kao i najuspešniji pojedinci na sportskoj manifestaciji koja više od tri decenije okuplja veliki broj ekipa i ljubitelja malog fudbala ne samo iz grada pod Kosmajem već i iz okolnih gradova..\nNakon utakmica u kvalifikacionim grupama, a zatim i dva kruga nokaut sistema, mladenovačka publika u nedelju uveče prisustvovalo je zanimljivim polufinalnim duelima. Opšti je utisak da su viđeni susreti puni takmičarskog naboja, ali i neizvesni do same završnice što najbolje pokaziju konačni rezultati.\nU prvom polufinalu veterana, ekipa Libar Hom sastavljena od poznatih mladenovačkih fudbalera golom sportskog direktora OFK Mladenovca, Gorana Spasića savladala je Bekament iz Arandjelovca rezultatom 1:0. U drugom susretu, Kubis koji tradicionalno slovi za jednog od favorita, to zvanje potvrdio je i ovog puta savldavši aranđelovački Elektrotop rezultatom 3:0.\nKad je reč o seniorskoj konkurenciji, Kubis se potvrdio za mali kuriozitet jer će imati finalistu i u ovoj uzrasnoj kategoriji. Jagnjilci su imali više sreće u duelu protiv ekpe AS Dragi jer su slavili nakon boljeg izvodjenja penala. Odlična utakmica sa dosta preokreta, lepih akcija i golova u regularnom toku završena je rezultatom 3:3. U drugom seniorskom finalnom duelu MD LIV savlado je Radojević Servis rezultatom 3:1 tako da će ekipa za koju nastupa nekolicina igrača obrenovačkog kluba malog fudbala Palež pokušati da osvoji novčani iznos namenjen prvoplasiranoj ekipi.\nNovčani fond ovogodišnjeg turnira na kojem je učestvovalo trideset i devet ekipa i koji se igra pod pokroviteljstvom GO Mladenovac u suorganizaciji sa SC “Ljubomir Ivanović Gedža “ iznosi šesto hiljada dinara. Finalno veče zakazano je za utorak 14. januara kada će biti odigrane i utakmice za treće mesto u obe konkurencije.\nPosted on January 12, 2020 by adminPosted in Vesti\nPrevious Previous post: Badnje veče u Hramu Presvete Bogorodice Blagovesti u Rajkovcu\nNext Next post: Novogodišnji turnir u malom fudbalu i znaku mladenovačkog Kubisa


Festival interkulturalizma – Demokratske škole\n„FESTIVAL INTERKULTURALIZMA“ – 16.05.2012.\nU cilju razvijanja i jačanja interkulturalizma u školi i lokalnoj zajednici povećanjem otvorenosti i fleksibilnosti te podizanjem svijesti o većem razumijevanju,prihvatanju i uvažavanju različitosti u školi je uz podršku OSCE-a kancelarije Banja Luka održana manifestacija pod nazivom „Festival interkulturalizma“. Tom prilikom pedagog i psiholog škole realizovane su radioničke aktivnosti za učenike osnovnih škola opštine Gradiška, te je putem kulturne manifestacije lokalnoj zajednici kroz riječ,sliku i zvuk predstavljena kultura i tradicija naroda Bosne i Hercegovine.\nU radioničkim aktivnostima pored učenika naše škole učestvovali su učenici osnovnih škola: „Petar Kočić“ Nova Topola, „Sveti Sava“ Dubrave, „Danilo Borković“ Gradiška, „Mladen Stojanović“ Gornji Podgradci, „Vuk Stefanović Karadžić“ Turjak.\nRealizacijom programskog sadržaja radionice „Euro –voz“ učenici su spoznali razliku između sterotipa i predrasuda. Takođe su uvidjeli kako sterotipi utiču na proces donošenja odluka.\nKroz programski sadržaj radionice „Šta je identitet?“ učenici su spoznali elemente identiteta svakog pojedinca (lični,naslijeđeni,vizuelni,primjećeni,izborni).Takođe su uvidjeli razliku između naslijeđenih karakteristika i slobodnih izbora kao dijelova identiteta.\nProgramskim sadržajima radionica „Multikulturalna osoba“ i „Mape različitosti“ učenici su spoznali da svaki pojedinac pripada brojnim grupama na osnovu ličnog, naslijeđenog ili izabranog identiteta. Kreiranjem mapa različitosti predstavljajući svoje okruženje i unoseći osnovne karakteristike svojih zajednica saznali su da se svaka zajednica odlikuje nekom specifičnošću te da oni žive u zajednicama koje su bogate razlikama, kako vjerskim i nacionalnim obilježjima tako i kulturno-istorijskim znamenitostima.\nKroz riječ, sliku i zvuk predstavljeni su narodi Bosne i Hercegovine.Program kulturne manifestacije realizovan je u saradnji sa Kulturno umjetničkim društvima „Ale Obić“ i „Kolovit“. Pored narodnih igara i pjesama konstitutivnih naroda BiH predstavljena je kultura nekih nacionalnih manjina BiH: Slovenaca, Crnogoraca, Albanaca, Turaka, Makedonaca, Italijana i Nijemaca.\nPrethodni članak:Prethodno Manifestacija “Ideš li rode”\nSljedeća ObjavaSljedeće Biciklijada 2012.


Dveri:Povući udžbenik koji promoviše homoseksualizam\n► Dveri:Povući udžbenik koji promoviše homoseksualizam\n31.10.2013 Novi Sad\nPokret Dveri zatražio je danas da odmah bude povučen iz upotrebe udžbenik kojim se deci u školama u Vojvodini, kako tvrde, promoviše homoseksualizam.\nKako je saopštila Informativna služba Dveri, predstavnici tog pokreta su na konferenciji za novinare ocenili da je uvođenje u Vojvodini pilot-projekta “Zdravstveno vaspitanje o reproduktivnom zdravlju” direktno kršenje Ustava Srbije.\nDveri su zatražile i da pokrajinski sekretar za sport i omladinu Marinika Čobanu podnese ostavku, a navode i da Ministarstvo prosvete “ne zna za uvodnje tog predmeta i nikada nije odobrilo sporni udžbenik”.\nU pokretu tvrde da je predmet uveden u škole u Vojvodini samostalnom odlukom Pokrajinskog sekretarijata za sport i omladinu, bez dozvole nadležnih republičkih organa.\nPredstavnici Dveri naveli su i nekoliko, kako se ocenjuje, najspornijih citata iz tog “udžbenika” o seksualnom obrazovanju poput stava da “seksualno obrazovanje treba početi u najranijem uzrastu, odnosno još pre četvrte godine života deteta”, kao i “homoseksualnost je romantična ili seksualna privlačnost ili seksualna aktivnost prema istom polu” i druge.


Bivši bugarski ministar finansija Asen Vasilev prokomentarisao je sudbinu nuklearne elektrane „Belene“, ocenivši da „oživljavanje“ projekta neće uspeti. Potvrdio je da će biti stvoreni dodatni kapaciteti u drugoj nuklearki – „Kozloduj“ zahvaljujući postojećim reaktorima proizvedenim za „Belene“.„Razlog je veoma jednostavan – platforma na elektrani 'Belene' ne odgovara uslovima nakon havarije u Fukušimi“, rekao je bivši ministar u ponedeljak.Enčev je kritikovao političara zbog te izjave. Kako kaže, naivno je verovati da će reaktori, namenjeni za „Belene“, zaista biti predati za završetak „Kozloduja“.S tim u vezi, Vasileva i njegovog kolegu bivšeg ministra ekonomije Kirila Petkova, koji su nedavno napustili svoje pozicije i najavili učešće na parlamentarnim izborima, voditelj televizije „Bugarska slobodna televizija“ nazvao je „američkim duetom“ i „radikalnim protivnicima“ bugarske nuklearne energije.Prema njegovim rečima, ti političari su u Plevenu zvanično zahtevali „eutanaziju“ elektrane „Belene“.Istovremeno, bivši ministar energetike Rumen Ovčarov smatra da ono što se dešava znači da SAD nastoje da ostvare svoje interese u sferi nuklearne energije.Treba napomenuti da nije doneta zvanična odluka o sudbini nuklearne elektrane „Belene“. Vladi predstoji da pripremi odluku, koju će zatim razmotriti parlament.„Belene“Izgradnja nuklearke „Belene“ započeta je osamdesetih godina prošlog veka, a projekat je zamrznut 1990. godine. Ruska kompanija „Atomstrojeksport“ dobila je tender za nastavak izgrade nuklearke 2005. godine. ali je 2012. godine projekat ponovo obustavljen zbog pritiska SAD. Bugarska je isplatila Rusiji oko 1,3 milijarde evra za nerealizovani projekat i 2017. godine je dobila reaktore koji su od tad skladišteni na teritoriji „Belene“. Sofija je 2018. godine najavila povratak projektu.Bivši premijer Bojko Borisov i bivša ministarka energetike Temenužka Petkova u januaru 2021. godine govorili su o mogućnosti da se reaktori za „Belene“ neće koristiti za samu nuklearnu elektranu, već za energetske blokove u drugoj nuklearnoj elektrani - „Kozloduj“, po savetu američkih kolega.\nrusija, bugarska, nuklearna elektrana, amerika, region\nSudbina nuklearne elektrane „Belene“ je neizvesna. Sofija razmatra ideju Amerike da se reaktori proizvedeni za „Belene“ koriste za nuklearku „Kozloduj“. Novinar Velizar Enčev kaže da dva bugarska političara po nalogu SAD pokušavaju da izbace ruske reaktore iz nuklearke 'Belene' i prodaju ih kao staro gvožđe.\nBivši bugarski ministar finansija Asen Vasilev prokomentarisao je sudbinu nuklearne elektrane „Belene“, ocenivši da „oživljavanje“ projekta neće uspeti. Potvrdio je da će biti stvoreni dodatni kapaciteti u drugoj nuklearki – „Kozloduj“ zahvaljujući postojećim reaktorima proizvedenim za „Belene“.\n„Razlog je veoma jednostavan – platforma na elektrani 'Belene' ne odgovara uslovima nakon havarije u Fukušimi“, rekao je bivši ministar u ponedeljak.\nEnčev je kritikovao političara zbog te izjave. Kako kaže, naivno je verovati da će reaktori, namenjeni za „Belene“, zaista biti predati za završetak „Kozloduja“.\nS tim u vezi, Vasileva i njegovog kolegu bivšeg ministra ekonomije Kirila Petkova, koji su nedavno napustili svoje pozicije i najavili učešće na parlamentarnim izborima, voditelj televizije „Bugarska slobodna televizija“ nazvao je „američkim duetom“ i „radikalnim protivnicima“ bugarske nuklearne energije.\nPrema njegovim rečima, ti političari su u Plevenu zvanično zahtevali „eutanaziju“ elektrane „Belene“.\n„Ti hardvardski kadrovi (oba bivša ministra su izjavila da imaju hardvardsko obrazovanje) imaju sledeću misiju, a to je da izbace ruske reaktore iz nuklearke 'Belene' i prodaju ih kao staro gvožđe. Po volji 'Velikog brat'“, napisao je bugarski novinar na svojoj Fejsbuk stranici.\nIstovremeno, bivši ministar energetike Rumen Ovčarov smatra da ono što se dešava znači da SAD nastoje da ostvare svoje interese u sferi nuklearne energije.\n„Kada Amerika daje nešto nalik na savete u vezi s reaktorima, očigledno je da se ne radi o iznenadnoj ljubavi. Evidentno je da je američkim ambasadorima poveren zadatak da traže načine za primenu američkih tehnologija“, rekao je Ovčarov u januaru.\nTreba napomenuti da nije doneta zvanična odluka o sudbini nuklearne elektrane „Belene“. Vladi predstoji da pripremi odluku, koju će zatim razmotriti parlament.\nIzgradnja nuklearke „Belene“ započeta je osamdesetih godina prošlog veka, a projekat je zamrznut 1990. godine. Ruska kompanija „Atomstrojeksport“ dobila je tender za nastavak izgrade nuklearke 2005. godine. ali je 2012. godine projekat ponovo obustavljen zbog pritiska SAD. Bugarska je isplatila Rusiji oko 1,3 milijarde evra za nerealizovani projekat i 2017. godine je dobila reaktore koji su od tad skladišteni na teritoriji „Belene“. Sofija je 2018. godine najavila povratak projektu.\nBivši premijer Bojko Borisov i bivša ministarka energetike Temenužka Petkova u januaru 2021. godine govorili su o mogućnosti da se reaktori za „Belene“ neće koristiti za samu nuklearnu elektranu, već za energetske blokove u drugoj nuklearnoj elektrani - „Kozloduj“, po savetu američkih kolega.


Brnabic u Banjaluci: Što pre osposobiti Bratoljub\nizvor: evn foto: vn 15.03..2018.\nPrioriteti buduće saradnje Srpske i Srbije biće brže stavljanje u funkciju novoizgrađenog mosta Bratoljub između Bratunca i Ljubovije i graničnog prelaza, kao i zajednički rad u sektoru energetike, poručeno je danas u Banjaluci nakon sastanka delegacije Vlade Srbije, koju je predvodila premijerka Ana Brnabić, i delegacije institucija RS, na čelu sa premijerkom Željkom Cvijanović i predsednikom RS Miloradom Dodikom.\nPremijerka Brnabić istakla je da Srpsku i Srbiju vežu specijalne veze.\n- Zahvaljujući fiskalnim reformama i fiskalnoj disciplini, kao i makroekonomskoj stabilnosti koju je prethodna vlada na čelu sa današnjim predsednikom Srbije Aleksandrom Vučićem uspela da implementira, danas imamo snažan i stabilan budžet i u mogućnosti smo da pomognemo Srpskoj, opštinama i građanima sa svim fantastičnim projektima koje Srpska ima - rekla je Brnabićeva. Ona je naglasila da joj je drago da vidi stabilnost u RS, brzo usvajanje i sprovođenje projekata.\n- U tom smislu jedan od trenutnih prioriteta je da otvorimo granični prelaz i pustimo u rad most Ljubovija-Bratunac - navela je Brnabićeva.\nOna kaže da je prioritet nastavak razgovora o novim energetskim projektima, koji su, pre svega, dobri za zajedničke investicije dveju zemalja, za veću energetsku sigurnost, stabilnost i nezavisnost, za bruto domaći proizvod, kao i za građevinske kompanije.\n- To su stvari o kojima ćemo početi da razgovaramo u aprilu, zbog čega su danas sa mnom i dva ministra da bismo što pre počeli pregovore - rekla je Brnabićeva.\nOna je naglasila da joj je zadovoljstvo što kao predsednik Vlade Srbije može da bude u Banjaluci i da Republici Srpskoj pruži svu moguću podršku. Premijerka RS Željka Cvijanovićeva izjavila je da je premijerku Srbije upoznala s tim da će se tokom aprila voditi intenzivni završni razgovori između BiH i Srbije o graničnom prelazu i njegovoj kategorizaciji.\n- O tome smo razgovarali i danas, s obzirom na to da su tu rađeni veliki zahvati, izgradnja mosta i prateće infrastrukture, a ceneći potrebu stanovništva i Srbije i Srpske to je definitivno prioritet - dodala je Cvijanovićeva.Ona je rekla da su započeti razgovori o zajedničkim projektima u oblastima u kojima do sada saradnja Srbije i Srpske nije bila toliko vidljiva, kao što je energetika.\nPremijerka Srbije prisustvovala je zajedno sa gradonačelnikom Banjaluke Igorom Radojičićem i zvanicama svečanom otvaranju preduzeća "Eko-toplana", ali i stručnoj konferenciji pod nazivom "Energetska suverenost - Banjaluka kao regionalni centar".\nZA JAČE PODRINjE\n- Jedna od tema koje dolaze na dnevni red je zajednička saradnja i aktivnosti u sektoru energetike, gde postoji ogromna šansa i potencijal u okviru programa razvoja Podrinja, koji smo davno definisali sa Srbijom. Polako popunjavamo taj prostor različitim turističkim integrisanim celinama, razvojem infrastrukture i privrednim aktivnostima koje sve više poprimaju prekogranični karakter - istakla je Cvijanovićeva.\nOna je naglasila da ostaje potreba da se to popuni važnim strateškim energetskim objektima.


Ezačibaši osvojio Kup Turske, Tijana Bošković MVP | Novosti.RS\nEzačibaši osvojio Kup Turske, Tijana Bošković MVP\nponedeljak, 25. 03. 2019. u 15:08\nProslava Foto: OSS\nSrpske odbojkašice Tijana Bošković i Nataša Krsmanović osvoijle su Kup Turske, pošto je njihov Ezačibaši u finalu pobedio Fenerbahče 3:1\nSrpske odbojkašice Tijana Bošković i Nataša Krsmanović osvoijle su Kup Turske, pošto je njihov Ezačibaši u finalu pobedio Fenerbahče 3:1.\nEzačibaši je za 120 minuta, po setovima 23:25, 25:17, 25:22, 25:20, savladao ekipu koju predvodi selektor reprezentacije Srbije Zoran Terzić.\nBoškovićeva je finalni susret završila sa 23 poena, a proglašena je i za najkorisniju igračicu finalnog turnira.\nNataša Krsmanović nije igrala, dok je Ana Antonijević za Fenerbahče upislala dva poena.\nOvo je drugi trofej u sezoni za odbojkašice Ezacibašija, pošto su prošle godine osvojile Superkup Turske.


Nova levičarska partija sa imenom "Radnička partija" - Osnivač i Jovo Bakić | WebTribune\nHome U FOKUSU Nova levičarska partija sa imenom “Radnička partija” – Osnivač i Jovo Bakić\nPosted date: децембар 17, 2019 In: U FOKUSU\nNova levičarska partija, u čijem osnivanju učestvuje i sociolog Jovo Bakić, zvaće se najverovatnije Radnička partija i njen osnivački skup treba očekivati krajem januara sledeće godine, saznaje Danas.\nRanije se spekulisalo da će do formiranja Radničke partije doći u nedelju, 22. decembra, na nekadašnji Dan Jugoslovenske narodne armije (tog datuma je Prva proleterska brigada u Drugom svetskom ratu imala svoju prvu bitku) međutim iz tehničkih razloga osnivački skup je pomeren za oko mesec dana.\nPodsećanja radi, nedavno je objavljeno da će u Srbiji biti osnovana nova levičarska partija demokratsko socijalističke orijentacije. Kao jedan od njenih osnivača slovi i Jovo Bakić, koji je na tu temu u javnosti pričao u više navrata.\nNova levičarska partija bi trebalo da nastane ujedinjenjem Socijaldemokratske unije, Levog samita Srbije i organizacije DiEM 25 koja okuplja pristalice Janisa Varufakisa u našoj zemlji. Odabrano je desetak predloga imena nove partije i ponuđeno budućem članstvu na razmatranje a prema informacijama do kojih je došao Danas najveći broj pristalica je naklonjen opciji da naziv bude Radnička partija.\nCilj je popunjavanje prostora između socijaldemokratskih partija i klasične komunističke levice, koji je u Srbiji upražnjen faktički još od uspostavljanja višepartijskog sistema 1990. godine. Trend, formiranja partija demokratskog socijalizma je odavno prisutan u Evropi a u Srbiji se sa tim procesom uveliko kasni.\nIstini za volju, ideja o formiranju jedne takve partije postoji već dugi niz godina, ali njena konkretizacija je počela tek od skoro.\nJedna od najuspešnijih partija socijalističko demokratske orijentacije u Evropi je Levica Nemačke. Nastala je ujedinjenjem Partije demokratskog socijalizma, reformisane političke organizacije bivših istočnonemačkih komunista i levog krila Socijaldemokratske partije Nemačke. Siriza u Grčkoj je sve donedavno bila vladajuća partija u toj zemlji.\nPartija pod nazivom Levica u Sloveniji ima devet poslaničkih mesta u parlamentu, Radnička fronta u Hrvatskoj ima svoju kandidatkinju na predsedničkim izborima, Katarinu Peović, a makedonska Levica iako vanparlamentarna i te kako je prisutna u političkom životu zemlje. Većina ovih partija se zalaže za razvijanje mehanizma takozvane direktne demokratije u političkoj i ekonomskoj sferi, što ih razlikuje od socijaldemokrata ali i od komunista.\nOčekuje se da bi Socijaldemokratska unija trebalo da održi sednicu svog Glavnog odbora nakon proslave Nove godine. Na toj sednici bi trebalo da se donese odluka o ujedinjenju sa LSS (Levim samitom Srbije) i DiEM 25 u Radničku partiju.\nFormalno, s obzirom da SDU ima status političke partije kod nadležnih organa neće biti registrovana nova partija već će SDU promeniti ime u Radnička partija, čime će se izbeći potreba za novim prikupljanjem potpisa za registraciju nove stranke. S druge strane, to će zaista biti ujedinjenje tri organizacije koje u ovom trenutku ostvaruju veoma blisku saradnju.\nJedan od vidova saradnje njih ali i drugih levičara je Združena akcija „Krov nad glavom“ koja se bori protiv izbacivanja porodica iz domova zbog dugovanja bankama.\nSudeći prema natpisima na društvenim mrežama mali problem za stvaranje Radničke partije može da bude protivljenje jedne grupacije u SDU da se promeni ime u neko drugo a njeni predstavnici tvrde da imaju većinu u okviru stranke te da će odbiti takav predlog. Kakva je zaista situacija kada je u pitanju odnos snaga unutar SDU po svemu sudeći znaće se krajem narednog meseca.


Nagrada za PEDESET UDARACA na Međunarodnom festivalu u Rijeci – Pozorište "Atelje 212"\nNagrada za PEDESET UDARACA na Međunarodnom festivalu u Rijeci\n12. маја 2013\nNa upravo završenom 20. Festivalu malih scena u Rijeci, stručni žiri u sastavu Rada Đuričin, glumica iz Beograda, Helena Buljan, glumica iz Zagreba i Elvia Nacinovich, glumica iz Rijeke, dodelio je Specijalnu nagradu za timski rad najmlađoj ekipi Festivala, za dirljivu predstavu PEDESET UDARACA Tamare Baračkov u režiji Ane Grigorović, u kojoj igraju: Marko Janketić, Milan Marić, Tanja Petrović, Dejan Dedić i Jakov Jevtović. Asistent reditelja i autor izvedbenog teksta je Vanja Nikolić, scenograf: Marija Jevtić, kostimograf: Dragica Laušević, kompozitor: Irena Popović, asistent kompozitora i dizajn zvuka: Davor Duboka.\nU zvaničnoj selekciji Željke Turčinović takmičilo se 11 predstava iz pet evropskih zemalja i to šest iz Hrvatske, dve iz Srbije i po jedna iz Slovenije, Makedonije i Litvanije. Festival malih scena, koji je ove godine trajao od 2. do 11. maja, pokrenut je 1994. godine kao Hrvatski festival malih scena da bi 1999. godine dobio međunarodni karakter. Reč je o jednom od najprestižnijih pozorišnih događaja u regionu. Direktor i osnivač Festivala je Nenad Šegvić.


Osumnjičeni za napad u Hamburgu poznat po radikalizmu\nPolicija na mestu napada, Hamburg\nMuškarac koji je u Hamburgu ubio jednu osobu i ranio nekoliko drugih je vlastima bio poznat kao radikalni islamista ali i kao mentalno labilan, rekao je danas ministar unutrašnjih poslova Hamburga Andi Grote.\nGrote je rekao da je napadač, čiji zahtev za azil je ranije odbijen, poznat po radikalizmu ali da nije bio smatran opasnim i da nije poznat motiv napada.\nVlasti veruju da je delovao sam i da nije povezan sa nekom ekstremističkom mrežom.\nOsumnjičenog, starog 21 godinu i rođenog u Ujedinjenim Arapskim Emiratima, brzo su savladali prolaznici i on je uhapšen odmah posle sinoćnjeg napada u samoposluzi. Do tada je nožem ubio jednu osobu i ranio pet.\nPrema Groteovim rečima, nijedan povređeni nije životno ugrožen.


71 013,60 RSD\nIzdržljivi pneumatik koji se odlikuje izuzetnim performansama pod velikim opterećenjima Duži vek trajanja Dugotrajne visoke performanse Dobra vuča na mokrim putevima Duži vek trajanja Sa lakoćom možete da prevozite težak teret. Karkasa pneumatika Cargo G91 sa čeličnim ojačanjem omogućava duži vek trajanja i veću nosivost. Dugoročne visoke performanse Cargo G91 odlikuje velika dubina gazećeg sloja koja omogućava duži vek trajanja gume. Široki dezen gazećeg sloja obezbeđuje ravnomerno habanje tokom celog veka trajanja gume. Zarezi na ramenom delu smanjuju zagrevanje pneumatika i doprinose povećanju kilometraže. Dobra vuča na mokrim putevima Radijalne lamele na gazećoj površini omogućavaju bolju vuču na mokrim površinama i pouzdano upravljanje po kišovitom vremenu.


Severnokorejski lider u poseti Vazduhoplovnoj diviziji. Fotografiju je objavila Severnokorejska centralna novinska agencija u Pjongjangu, 12. aprila 2020.\nGde je severnokorejski lider Kim Džong Un i zašto više od dve nedelje nije viđen u javnosti? To je pitanje koje ovih dana, po svemu sudeći, svi postavljaju. Problem je u tome što svi imaju različite odgovore.\nU zavisnosti od glasine koja vam se najviše dopada, Kima nema u javnosti zato što je uganuo članak na nozi, otkazali su mu bubrezi, imao je neuspešnu operaciju srca, u karantinu je da bi izbegao koronavirus ili je, pak, povređen za vreme neuspešne raketne probe.\nA gde je Kim sada? Prema glasinama, ili je u komi i kliničkoj smrti, ili je preminuo, ili se šeta po istočnom primorskom gradu Vonsan, gde ima privatno odmaralište na obali.\nIzvori: Kineski lekari pomažu Kim Džong Unu\nU proteklih sedam dana, i tabloidi i ugledni mediji širom sveta objavljivali su komično raznovrsni kolaž glasina o Kimu - od kojih nijedna nije potvrđena.\nIako su glasine brojne i rastu iz dana u dan, doslovno se ništa ne zna o Kimovom stanju ili boravištu. Poslednji put je viđen na sastanku vladajuće partije u Pjongjangu, 11. aprila.\nGlasine su počele nakon što je Kim, gojazni, 36-godišnji pušač sa istorijom srčanih problema, preskočio javnu proslavu rođendana svog pokojnog dede Kim Il Sunga, osnivača Severne Koreje. Taj datum, 15. april, je veliki državni praznik,\nPozivajući se na anonimni izvor, Dejli NK, vebsajt iz Seula, prošlog ponedeljka je objavio da je Kim 12. aprila imao operaciju srca i da se oporavlja u vili na periferiji Pjongjanga.\nGlasine su "eksplodirale" nakon što je CNN istog dana citirao neimenovane američke zvaničnike koji su naveli da "prate obaveštajne podatke" koji nagoveštavaju da je Kim "u ozbiljnoj opasnosti" posle operacije.\nOva fotografija Kim Džong Una snimljena je u periodu od 28. do 31. decembra 2019 a objavila ju je zvanična Korejska centralna novinska agencija (KCNA) 1. januara 2020.\nDo subote, TMZ, vebsajt koji se bavi tračevima o poznatim ličnostima, uglavnom iz sveta zabave, objavio je da je Kim umro, što je pokrenulo brojne šale na internetu o punačkom mladom lideru.\nTišina u Severnoj Koreji\nSeverna Koreja nije odgovorila na glasine. Državni mediji su, umesto toga, davali nagoveštaje, ali ne i dokaze, da Kim i dalje obavlja zvanične poslove.\nIako postoje objašnjenja za Kimovo odsustvo iz javnosti koja nisu ekstremna, to nije zaustavilo širenje glasina. Za neke posmatrače, sama količina tih glasina, uz izostanak odgovora Severne Koreje, je dovoljna da zaključe da je Kim bolestan ili mrtav.\n“Ne znam ništa direktno, ali bio bih šokiran da nije mrtav ili u nekom besvesnom stanju", izjavio je republikanski senator Lindzi Grejem za Foks Njuz u nedelju. "Jer u zatvorenom društvu ne puštate ovakve glasine da dugo kruže a da ne odgovorite."\nMeđutim, analitičarka za Severnu Koreju koja živi u Seulu, Rejčel Minjang Li, kaže da se Severna Koreja nije tako ponašala u prošlosti.\n“Severna Koreja ne reaguje na glasine o zdravlju svog lidera", kaže Li koja je bivša obaveštajna anlitičarka američke vlade za Severnu Koreju.\n"Kim Džong Un je živ i zdrav", izjavio je za Foks Njuz u nedelju savetnik južnokorejskog predsednika Mun Džae-Ina.\nNa primer, glasine o Kimovom zdrdavlju su takođe kružile 2014, kada nije viđen u javnosti 41 dan.\n“Severna Koreja nije objavila nikakvu zvaničnu reakciju tada, niti 2008, kada Kimov otac, Kim Džong Il, nije viđen u javnosti 51 dan", podseća Mingjang Li.\nKim Džong Un na kraju se pojavio 2014. hodajući sa štapom. Državni mediji su zagonetno saopštili da je imao "neku nelagodnost" ali nisu dodali nikakve druge pojedinosti.\nOvog puta, severnokorejski državni mediji takođe nisu direktno pomenuli Kimovo zdravstveno stanje. Umesto toga, objavili su da je Kim uputio seriju ličnih poruka svetskim liderima i grupama građana Severne Koreje.\nJužna Koreja je opovrgla izveštaje o Kimovom zdravlju. U ponedeljak, južnokorejski ministar za ujedinjenje Kim Jeon-čul izjavio je da Seul ima dovoljno obaveštajnih podataka da sa sigurnošću može da kaže da "nema neuobičajenih pomeranja" na Severu.\n“Stav naše vlade je čvrst", izjavio je Mun Čung-in, specijalni savetnik Južnokorejskog predsednika Mun Džae-ina za Foks Njuz u nedelju. "Kim Džong Un je živ i zdrav. Od 13. aprila boravi u mestu Vonsan. Do sada nismo otkrili nikakvo sumnjivo kretanje ili promene."\nPored toga, satelitski snimci od prošle nedelje pokazali su da se voz "koji verovatno pripada Kimu" nalazi u Vonsanu, u blizini Kimovog odmarališta, navodi grupa "38 Sever", sa sedištem u SAD, koja prati događaje u Severnoj Koreji.\nRojters je prošle nedelje objavio da je Kina nedavno uputila delegaciju, u kojoj su i lekari, u Severnu Koreju. Međutim, u ponedeljak je portparol kineskog ministarstva spoljnih poslova rekao da Peking ne može da saopšti nikakve informacije koje se odnose na Kima.\nGrađanke Severne Koreje polažu cveće ispred statua pokojnih severnokorejskih lidera Kim Il Sunga i Kim Džong Ila, povodom 108. rođendana Kim Il Sunga. Taj praznik se u Pjongjangu zove "Dan sunca".\nJoš jedan indirektni dokaz: u glavnom gradu Severne Koreje, tokom nekoliko dana prošle nedelje došlo je do panične kupovine sredstava za čišćenje i hrane iz uvoza. Prema izvoru iz Pjongjanga, koji je govorio za Glas Amerike, taj talas kupovine je počeo prošlog ponedeljka. Međutim, panika u kupovini možda nije izazvana glasinama o Kimu - dodaje taj izvor - koji navodi da se u društvu pominje dugo zatvaranje zbog koronavirusa.\nSeverna Koreja tvrdi da nema nijedan slučaj koronavirusa iako eksperti skoro jednoglasno veruju da to nije moguće.\nNe zna se tačno ni da li su glasine o Kimu doprle do Severne Koreje, jednog od najzatvorenijih društava na svetu, koje ima ekstremni sistem cenzure.\nEksperti pozivaju na oprez\nBez potvrde iz Pjongjanga, mnogi dugogodišnji posmatrači Severne Koreje upozoravaju da ne treba izvlačiti nikakve zaključke.\n“Tokom godina, bilo je lažnih izveštaja o bolesti ili smrt Kim Džong-una, njegovog oca Kim Džong-Ila i njegovog dede Kim Il-sunga", kaže Brus Klingner, specijalista za Severnu Koreju u Fondaciji Heritidž. "Kim Džong-una možda jedna čokoladna napolitanka deli od infarkta - ali nema indikacija da mu je sada zdravlje ugroženo."\nAndrej Abrahamijan, koji se bavi Severnom Korejom kao visoki saradnik Pacifičkog foruma na Havajima, kaže da je kod vesti o Severnoj Koreji "potražnja velika a informacije sa terena uvek - male."\n“Da li se nešto, zdravstveno, dogodilo Kim Džong Unu? Verovatno. Da li znamo šta je to? Ne baš", kaže. "Razumne spekulacije su se pretvorile u jednu oluju lažnih vesti, preterivanja bez jakih izvora i ponavljanja tuđih nagađanja."\nIranski vođa odbio pomoć SAD zbog teorije zavere o virusu\nU jeku pandemije Severna Koreja testirala rakete\n"Lični odnosi Trampa i Kima nisu dovoljni za obnavljanje pregovora"


Federacija BiH planira uvesti potpunu zabranu upotrebe plastičnih kesa.\nTrenutno se u Federaciji BiH priprema nova Uredba o naknadama za plastične kese debljine do 50 mikrona i odnosiće se na sve kese bez obzira na veličinu i oblik ručki.\nOvo se odnosi na kese upotrebljavaju u trgovinama, apotekama, pijacama, pekarama...\nInače, prema odluci Evropske komisije od 2021. treba zabraniti proizvodnja i upotreba sve jednokratne plastike kao što su: tanjiri, čaše, slamke, biorazgradiva plastika, a tim putem mora krenuti i BiH.\nO štetnosti plastičnih kesa za okolinu i zdravlje ljudi postoje brojni izvještaji, ali, uprkos tome u BiH je je raširena upotreba. Kako navode iz Federalnog ministarstva okoline i turizma, ove kese se uglavnom ne naplaćuju, što dovodi do godišnje potrošnje više od milijarde plastičnih kesa.\nTakođe dodaju kako je ukupno uplaćena naknada u Fond za zaštitu okoline Federacije BiH po osnovu Uredbe o plaćanju naknade za plastične kese, za obračunski period od 2014. do 2016. godine iznosila ukupno 780.153 maraka.\nOni napominju da je svijest ljudi o štetnosti plastičnog otpada veoma niska.\nplastične kese ekologija\nPočinje naplata plastičnih kesa u marketima


Putevi Srbije: Godišnje se ukrade saobraćajne signalizacije u vrednosti većoj od milion evra - Izazov\nPutevi Srbije: Godišnje se ukrade saobraćajne signalizacije u vrednosti većoj od milion evra\nNovi magazin 29. juna 2020. 18:44\nJavno preduzeće „Putevi Srbije“ saopštilo je da je na deonici puta od petlje „Kovilovo“ do raskrsnice za Padinsku Skelu oštećena vertikalna saobraćajna signalizacija u vrednosti od skoro pet miliona dinara.\n„Godišnja vrednost ukradenih, oštećenih i uništenih saobraćajnih znakova, putokaznih tabli, smerokaza i ostale saobraćajne signalizacije i opreme iznosi preko 140 miliona dinara, odnosno više od milion evra na teritoriji cele Srbije“, navedeno je u saopštenju.\nDodaje se da cena presvlačenja jednog kilometra puta u proseku košta oko 12 miliona dinara, pa bi godišnje Putevi mogli da rehabilituju 12 kilometara puta za iznos ukradene i oštećene saobraćajne signalizacije.\n„Naglašavamo da krađa, uklanjanje ili oštećenje saobraćajne signalizacije i opreme smanjuje bezbednost i direktno ugrožava živote učesnika u saobraćaju, pa bi kazne za takva krivična dela trebalo da budu oštrije“, naveli su „Putevi Srbije“.\nHrvatska sutra bira Sabor, glasanje u Beogradu i Subotici\nGodfri: Učiniću sve da odnosi SAD i Srbije budu na najvišem nivou\nNovi Pazar: Preminulo dvoje, na respiratorima su tri a ukupno je 209 pacijenata\nU Čačku uvedena vanredna situacija zbog koronavirusa\nJovanović: Vučić nije zaključao Beograd jer se plaši Beograđana, u…\nLončar: Spotska dvorana u Štark areni u ponedeljak postaje…\nNovi Pazar: Preminulo dvoje, na respiratorima su tri a ukupno je 209…


Gradsko veće Novog Sada usvojilo je danas predlog budžeta za 2021. godinu u iznosu od 28,774 milijarde dinara, odnosno gotovo 245 miliona evra, saopšteno je iz kabineta gradonačelnika Novog Sada.\nImajući u vidu stabilnost javnih finansija koja je uspostavljena prethodnih godina, planirana sredstva u budžetu za javnu potrošnju za narednu 2021. godinu, obezbeđuju nastavak društveno odgovorne politike Grada.\nTo, kako se navodi u saopštenju, znači da će boravak dece u Predškolskoj ustanovi "Radosno detinjstvo" ostati besplatan, da će se nastaviti sa finansiranjem privatnih vrtića i da će đaci prvaci ponovno dobiti besplatan komplet udžbenika.\nPlanirani obim budžeta omogućiće i realizaciju velikih investicija. Preko devet milijardi dinara biće uloženo u kapitalne investicije, što predstavlja više od trećine ukupnog budžeta.\nTo jasno pokazuje da će Grad Novi Sad nastaviti da se razvija još većom brzinom bez obzira na krizu izazvanu epidemijom virusa kovid-19, dodaje se u saopštenju.\nOvim budžetom pokreće se snažniji investicioni ciklus sa znatno većim brojem javnih investicija, poput izgradnje novog objekta Doma zdravlja, izgradnje čak tri objekta Predškolske ustanove, uređenja centra Grada, izgradnje biciklističke staze na Futoškom putu, završetka radova na izgradnji parka na Novom naselju, izrade projekta za rekonstrukciju SPENS-a, izgradnje Atletske dvorane sa stadionom i sportskog kompleksa sa bazenskim sadržajem u Futogu.\nU narednoj godini biće započeta i realizacija jednog od najvećih, kapitalno vrednog projekta, odnosno projektovanje i izgradnja četvrtog mosta preko Dunava - obilaznice oko Novog Sada.\nUTVRĐEN BUDŽET PO HITNOM POSTUPKU Vidović: 2021. godina u znaku saniranja posledica korona virusa\nVelike investicije neće izostati ni u pogledu rekonstrukcije i sanacije objekata osnovnih i srednjih škola na teritoriji grada.\nI ove godine u budžetu su obezbeđena sredstva za realizaciju mnogobrojnih zahteva za investicije, koje su građani podneli preko svojih mesnih zajednica, čime im je omogućeno da aktivno učestvuju u kreiranju budžeta i direktno utiču na poboljšanje uslova života u delovima grada u kojima žive, dodaje se u sopštenju.